ADNOTĂRI TEOLOGICE (III) 

2019 - Anul oma- 
gial al satului româ- 
nesc, al preoţilor, 
învăţătorilor şi pri- 
marilor gospodari, în 
Patriarhia Română: 
„Veşnicia s-a născut 
la sat”, spunea Lucian 
Blaga, adică în Betania 
și în Emaus, spunem noi, 
la 15 stadii și la 60 de sta- 
dii de lerusalim (Luca 24, 
13; loan 11, 18), în Sâm- 
băta Floriilor şi în Seara 
Duminicii Învierii. De 
aceea putem identifica 
şi zugrăvi teologic atât 
Betania în satul româ- 
nesc, adică mormântul 
lui Lazăr sau cimitirul, 
cât și Emausul în satul 
românesc, adică bise- 
rica şi Sfânta Liturghie 
sau Cina din Emaus. În 
Betania satului româ- 
nesc, Hristos vine la 
mormântul prietenului 
său Lazăr prin fiecare înmormântare, parastas, pomenire sau sfințire de cruce la mormânt. lisus plânge la mor- 
mântul lui Lazăr, dar şi în fiecare sat românesc; iar în Emausul din satul românesc, Hristos cel Înviat frânge pâinea 
euharistică și toarnă vinul euharistic, la fiecare Sfântă și dumnezeiască Liturghie, descoperidu-Se în lumina necreată 
a Învierii Sale Sfinţilor Luca și Cleopa. În satul românesc Hristos strigă:,Lazăre, vino afară!”; Gheorghe, vino afară!; 
loane, vino afară!; Maria vino afară! În Betania satului românesc Hristos dă la o parte piatra de pe mormântul lui 
Lazăr, făcând-o piatră pentru sfânta masă de prestol liturgic, pentru Cina liturgică din Emausul satului românesc. 
În satul românesc găsim lacrimile Mariei și ale Martei, dar şi drumul spre Emaus, care este drumul Bisericii. În Beta- 
nia satului românesc, Hristos vine și cheamă pe nume pe fiecare suflet de român din obștea lui Lazăr din Betania, 
iar în Emausul satului românesc, Hristos aprinde cu cuvântul său dumnezeiesc mulţimea inimilor românești din 
obștea sfinţilor Luca și Cleopa, descoperindu-li-Se de fiecare dată la Cina liturgică. Şcoala, biserica, cimitirul sunt 
cei trei stâlpi ai satului românesc. În satul românesc lisus este îmbrăcat în ie românească, precum în biserica de la 
Densuș, iar satul românesc este trezit de clopote, străjuit și apărat de prapori, ocrotit de Epitaf și sfinţit de Antimis. 

Preotul ortodox al satului românesc, de veacuri până în prezent și în viitor, s-ar putea regăsi în icoana preotului 
de la Betel:„După aceea regele Asiriei a adunat oameni din Babilon, din Cuta, din Ava, din Hamat și din Sefarvaim 
și i-a așezat prin cetăţile Samariei în locul fiilor lui Israel. Aceştia au stăpânit Samaria și au început a locui prin 
cetăţile ei. Dar fiindcă la începutul vieţuirii lor acolo ei nu cinsteau pe Domnul, de aceea Domnul a trimis asupra 
lor lei care-i omorau. Atunci s-a spus regelui Asiriei, zicând: «Popoarele pe care tu le-ai strămutat și le-ai așezat 
prin cetăţile Samariei nu cunosc legea Dumnezeului acelei ţări și de aceea El trimite asupra lor lei și iată aceștia 
le omoară, pentru că ele nu cunosc legea Dumnezeului acelei ţări.» lar regele Asiriei a poruncit și a zis: «Trimiteţi 
acolo pe unul din preoţii pe care i-aţi adus de acolo, ca să se ducă să trăiască acolo și să-i înveţe legea Dumnezeului 
acelei ţări.» Atunci a venit unul din preoţii cei ce fuseseră aduși din Samaria și a locuit în Betel și i-a învăţat cum să 
cinstească pe Domnul! (IV Regi 17, 24-28). 

În timp ce israeliţii din Samaria erau duși în robia asiriană cea fără de întoarcere, începând cu anul 722 î.d.Hr. 
şi își atârnau harfele lor în sălciile de pe malurile râului Gozan (cf. Psalmul 136, 2), în cetăţile Mediei (IV Regi 17, 6), 
iar regele Asiriei a strămutat în locul lor locuitori şi coloniști din Asiria, Dumnezeu trimite împotriva acestora lei 
ucigători, precum șerpii veninoşi oarecând în pustia Sinai, împotriva celor ce cârteau contra lui Dumnezeu și a lui 
Moise (Numerii 21, 6). Aflând despre acest lucru, Salmanasar, regele Asiriei a poruncit ca unul din preoții israeliți 
strămutați din Samaria în Asiria, să se întoarcă înapoi şi să ridice la Betel „șarpele de aramă” al cunoașterii Dumne- 
zeului Celui Adevărat, al lui Avraam, Isaac și lacob, precum Moise în pustie (IV Regi 17, 27-28; Numerii 21, 8-9; loan 
3, 14). Stabilirea necunoscutului preot al lui Israel, tocmai la Betel, centrul religios al Samariei, este împlinirea unei 
trepte revelaţionale din scara patriarhului lacob, contemplată acolo (Facere 28, 11-22). În urma activităţii pasto- 
rale și misionare a acestui vrednic preot anonim - poate unul din cei șapte mii de bărbaţi de pe vremea sfântului 
Ilie și a ucenicului său Elisei, care nu și-au plecat genunchii înaintea lui Baal (III Regi 19, 18) —, leii Samariei s-au 
îmblânzit și gurile lor s-au închis, precum mai târziu ale celor din groapa proorocului Daniel din Babilon (Daniel 
6, 23). Amvonul propovăduirii lui, ar fi putut fi tainica piatră unsă de patriarhul lacob în urma revelaţiei de la Betel 
(Facere 28, 11.18 și 22). Astfel au apărut samarinenii în istorie, cu care iudeii nu au nici un amestec, după cum ne 
spune Sfânta Evanghelie (loan 4, 9), decât numai legea lui Moise, pilda Samarineanului milostiv (Luca 10, 30-37), 
samarineanul lepros vindecat de Mântuitorul Hristos și recunoscător (Luca 17, 16) şi necunoscutul preot duhovnic 
stabilit în Betel, singura cetate a samarinenilor în care Mântuitorul nu ne oprește să intrăm (cf. Matei 10, 5), ci să 
venim și să-l ascultăm pe acest preot, învăţător al Legii Domnului și „botezător” al strămutaţilor asirieni, deveniți 
samarineni. Preotul anonim din Betel ne învaţă legea războiului nevăzut filocalic împotriva diavolului care, în 
ţinuturile Samariei, „umblă răcnind ca un leu, căutând pe cine să înghită” (| Petru 5, 8). Pe Scara biblică a cerului 
de la Betel, icoana acestui preot este bătută în cuie de aur. 

Preotul ortodox al satului românesc s-ar putea regăsi în icoana preotului de la Betel, precum și în celelalte 
icoane biblice sfinte ale preoţilor „care nu au trecut pe alăturea” (cf. Luca 10, 31): Melchisedec, care l-a întâmpinat 
pe patriarhul Avraam, l-a împărtășit cu pâine și vin şi l-a binecuvântat (Facere 14, 18-20); Aaron, fratele lui Moise, 
al cărui toiag din lemn de migdal, ca adeverire a alegerii și a preoţiei lui, a odrăslit, a înmugurit, a înflorit și a făcut 
migdale (Numerii 17, 1-10); Ahimelec, preotul din Nobe, care i-a dăruit lui David, prigonit de Saul, și însoţitorilor 
lui, cele cinci pâini ale punerii înainte (| Regi 21, 1-6); preotul trimis de regele Asiriei în Samaria, la Betel (IV Regi 
17, 24-28); Hilchia, preotul de la templul sfânt, în vremea arhieriei căruia s-a descoperit cartea legii Domnului în 
templu, pe vremea regelui losia (IV Regi 22, 1-20); Zaharia, tatăl Sfântului loan Botezătorul, căruia i-a vorbit Sfântul 
Arhanghel Gavriil în templu, în „ceasul tămâierii” (Luca 1, 10); Sfântul Apostol Pavel, care nu a trecut pe alăturea, 
deși se grăbea să ajungă la lerusalim de ziua Cincizecimii, de presbiterii bisericii din Efes şi cu care s-a întâlnit în 
Milet (Faptele Apostolilor 20, 16-38). 

În Biserica lui Hristos, preoţii poartă pe umeri chivotul Domnului la orice trecere a Iordanului; sună din trâm- 
biţele cuvântului lui Dumnezeu, la orice dărâmare a lerihonului; aduc neîncetat jertfe înaintea Domnului în orice 
cort sfânt și în orice templu sfânt ortodox și leagă rănile sufletești ale credincioșilor, turnând peste ele untdelemn 
şi vin la Sfânta Spovedanie şi prin Sfânta Împărtășanie (cf. Luca 10, 34). 

Cărturarul Ezdra din Vechiul Testament, care a citit și a tâlcuit legea lui Moise în lerusalim (Neemia 8, 1-18), Gama- 
liel din Faptele Apostolilor (5, 34-42) și Sfântul Apostol Pavel, care i-a învăţat pe ucenici „calea Domnului” vreme 
de doi ani, la școala lui Tiranus din Efes, sunt modele perene pentru toţi învățătorii satelor românești. „Dar fiindcă 
unii erau învârtoșaţi și nu credeau, bârfind calea Domnului înaintea mulţimii, Pavel, plecând de la ei, a osebit pe 
ucenici, învățând în fiecare zi în școala unuia Tiranus. Și acesta a ţinut vreme de doi ani, încât toţi, cei ce locuiau în 
Asia, şi iudei și elini, au auzit cuvântul Domnului. Și Dumnezeu făcea, prin mâinile lui Pavel, minuni nemaiîntâlnite. 
Încât şi peste cei ce erau bolnavi se puneau ștergare sau şorţuri purtate de Pavel, și bolile se depărtau de ei, iar 
duhurile cele rele ieșeau din ei” (Faptele Apostolilor 19, 9-12). 

La rândul lor, primarii rurali i-ar putea avea ca model, pentru viaţa și activitatea lor, pe Ezdra și Neemia, rezidi- 
torii templului sfânt și ai zidurilor lerusalimului, după robia babiloniană de 70 de ani. Cimitirul sau mormântul lui 
Lazăr din satul românesc, Emausul sau biserica ca locaș de cult din satul românesc, preotul din Betel ca stâlp de 
foc în satul românesc și școala apostolică din Efes, sunt coordonatele existenţiale şi punctele cardinale creştine ale 
spiritualităţii și perenităţii satului românesc ortodox. 


În Soborul lucrătorilor Rugăciunii lui lisus, de pe pământ şi din cer, vedem pe Enoh şi pe Sfântul Arhidiacon 
Ştefan; pe patriarhi și pe profeţi; pe apostoli și pe evangheliști; pe mucenici și pe cuvioși; pe Sfinţii Părinţi și pe 
marii dascăli ai lumii și ierarhi; pe părinţii Patericului egiptean și ai Filocaliei; pe sfinţii din Proloage și din Sinaxare; 
pe părintele din Pateric care făcuse în taină 103 rugăciuni; pe vameșul din templu; pe Noe și pe Melchisedec; pe 

Avraam, Isaac și lacob; pe Lot și pe dreptul losif; pe Moise și pe losua; pe Ghedeon și pe Samson; pe Ana și pe 
Samuel; pe David și pe Solomon; pe Sfinţii Ilie și Elisei; pe Isaia în templu; pe leremia pe zidurile Ierusalimului; pe 
lezechiel la râul Chebar; pe cei trei tineri în cuptorul aprins și pe proorocul Daniel în Babilon și în groapa cu lei; pe 
lona în Ninive și pe toţi proorocii mici; pe Avacum în turnul cel de veghe; pe Ezdra și pe Neemia; pe preotul Zaharia 
în templu și pe Sfântul loan Botezătorul în pustia lordanului; pe dreptul Simeon în templu și pe proorociţa Ana; pe 
magii de la răsărit și pe păstorii de la Betleem; pe Petru, lacob și loan pe Tabor; pe Luca și Cleopa spre Emaus; pe 
Sfinţii Apostoli la Înviere, Înălţare şi Cincizecime; pe Sfântul Ştefan în sinedriu, pe Sfântul apostol Pavel începând 
de pe drumul Damascului și prin răpirea la al treilea cer; pe Sfântul Apostol și Evanghelist loan la Cina cea de Taină 
şi în insula Patmos. 

A sta mereu pe scaunul vameșului în soborul lucrătorilor Rugăciunii lui lisus. 

Engolpionul Rugăciunii inimii: În Engolpionul Rugăciunii inimii pe care l-au purtat în adâncul sufletului lor toţi 
Sfinţii Părinţi lucrători ai Rugăciunii lui lisus, contemplăm zugrăvite ca pe un iconostas, de razele luminii dumne- 
zeiești necreate, icoana Schimbării la Faţă, icoana Arătării la Cina din Emaus, icoana Pogorârii Duhului Sfânt sau a 
Rusaliior și icoana Revelaţiei Apocalipsei, din mijlocul celor șapte sfeşnice de aur ale Rugăciunii minţii. 

Rugăciunea neîncetată a lui lisus este frânghia sau lanţul de aur prin care Mâna lui Dumnezeu ne scoate, încet, 
încet, din adâncul „Gropii Marianelor” existenţei, înspre culmi și trăiri taborice nebănuite. 


Cele Şapte Soboare Ecumenice ale lucrătorilor Rugăcinii lui lisus, (din Istoria Bisericii Ortodoxe): 

Soborul întâi ecumenic al lucrătorilor Rugăciunii lui lisus, trebuie să fi avut loc în pustiile Egiptului (Sketis, Nitria 
şi Kellia), conform marilor și Sfinţilor Părinţi din Patericul egiptean: Sfântul Antonie cel Mare, Sfântul Arsenie cel 
Mare, Sfântul Macarie cel Mare, Sfântul Sisoe cel Mare și toţi ceilalți. 

Cel de-al doilea Sobor ecumenic al lucrătorilor Rugăciunii lui lisus, trebuie să fi avut loc în pustia și în muntele 
Sinai, conform spiritualităţii filocalice a marilor Părinţi sinaitici: Sfântul loan Scărarul și Sfântul Grigorie Sinaitul. 

Cel de-al treilea Sobor ecumenic al lucrătorilor Rugăciunii lui lisus, trebuie să fi avut loc în Palestina, conform 
marilor și Sfinţilor Părinţi ai spiritualităţii filocalice palestiniene: Sfântul Ilarion cel Mare, Sfântul Dorotei ce Gaza, 
Sfinţii Varsanufie şi loan și alţii. 

Cel de-al patrulea Sobor ecumenic al lucrătorilor Rugăciunii lui lisus, trebuie să fi avut loc în Siria și Mesopotamia, 
pe vremea Sfântului Efrem Sirul și al Sfântului Isaac Sirul. 

Cel de-a cincilea Sobor ecumenic al lucrătorilor Rugăcinii lui lisus, trebuie să fi avut loc în istoria mai mult decât 
milenară a Sfântului Munte Athos, prin Sfântul Maxim Kapsocalivitul, prin Sfântul Atanasie cel Mare și mai ales 
prin Sfântul Grigorie Palama, cu participarea duhovnicească și a Sfinţilor Părinţi studiţi din Constantinopol, Sfântul 
Teodor Studitul și Sfântul Simeon Noul Teolog. 

Cel de-al șaselea Sobor ecumenic al lucrătorilor Rugăciunii lui lisus, trebuie să fi avut loc în pădurile și pustietăţile 
Rusiei ortodoxe, cu participarea Sfinţilor Antonie și Teodosie de la Kiev, a Sfântului Serghie de Radonej, a Sfântului 
Nil Sorski și mai ales al Sfântului Serafim de Sarov și a Sfinţilor Cuvioşi Părinţi de la Optina. 

Cel de-al șaptelea Sobor ecumenic al lucrătorilor Rugăciunii lui lisus, va fi având loc în binecuvântatul spaţiu 
ortodox românesc, cu participarea Sfântului Nicodim cel sfinţit, Sfântului Paisie Velicicovski, Cuviosului Daniil 
Sihastrul de la Putna, Sfinţilor Gheorghe și Calinic de la Cernica şi mai ales al Preacuviosului Părintelui nostru Arse- 
nie Boca de la Sâmbăta și Prislop. 

Nu-i uităm pe Sfântul loan Rila din Bulgaria și pe Sfântul Sava cel Sfinţit din Serbia. 

Cel de-al optulea Sobor ecumenic al lucrătorilor Rugăciunii lui lisus, îi va cuprinde pe toţi aceștia și pe toţi ceilalţi, 
Sfântul loan Casian din Apus și Sfântul Benedict de Nursia, precum și pe Părinţii capadocieni, pe Sfântul loan Gură 
de aur şi în mod deosebit pe Sfântul Vasile cel Mare, organizatorul monahismului ortodox. 

PASTORAŢIA TINERILOR 
LA PAROHIILE DIN MEDIUL RURAL 
- STUDIU DE CAZ - 
PAROHIILE CHIZĂTĂU ŞI BELINŢ, JUDEŢUL TIMIŞ 


GEORGE-ANTONIU NICOARĂ 


|. PASTORAŢIA PREOTULUI - NOȚIUNI GENERALE 


Misiunea preotului 

Misiunea de preot este strâns legată de verbul „a sluji”, căci prin însuși rolul său, el este atât slujitor al lui Dumezeu, 
cât și slujitor al turmei pe care o are încredinţată sub toiagul său de păstor. Privind slujirea lui Dumnezeu, preotul 
„prin calitatea sa, se dăruiește lui Dumnezeu, răspunzând la aceeași chemare a Lui, Care voiește ca, prin dăruirea Sa, 
să-lumple de darurile Sale”!. Referitor la rolul său de păstor al turmei, Sfântul Apostol Pavel spune:,„Orice arhiereu, 
fiind luat dintre oameni, este pus pentru oameni spre cele către Dumnezeu” (Evrei 5,1). 

Așadar, el are o responsabilitate unică în societate, atât ca „vas ales“al lui Dumnezeu, cât și ca „păstor de suflete”, 
fiind aflat la cumpăna dintre cele două lumi, ca un adevărat liant între Împărăţia Cerească și turma cuvântătoare, 
între Dumnezeu și om. 

Preoţia creștină are ca aspecte esenţiale: teocentrismul şi antropocentrismul, căci ea reprezintă o lucrare divino- 
umană, care este ancorată pe de o parte în Dumnezeu, ca ideal suprem și pe de altă parte în umanitate, apropiată 
de omul contemporan. În chemarea primilor ucenici la misiunea apostolică (Matei 4,19:,Veniţi după Mine şi vă voi 
face pescari de oameni”) identificăm cele două aspecte ale misiunii preoțești, în prima parte aspectul divin și în a 
doua parte cel uman. De aici putem afirma că, preoţia, deși este o lucrare divină, ea trebuie să fie foarte practică 
și să se apropie de omul contemporan. 


Originea activităţii pastorale 

Întreaga activitate de pastoraţie a slujitorilor sfintelor altare din lumea ortodoxiei de-a lungul veacurilor are la 
bază principiile și metodele pastorale practicate de Sfinţii Apostoli, care derivă din lucrarea Unicului Păstor lisus 
Hristos, lucrare a Fiului lui Dumnezeu întrupat. 

Mântuitorul, Păstorul unic și veşnic este vestit mereu în Vechiul Testament ca Marele și Blândul Păstor, având 
o relaţie de iubire şi cunoaștere cu turma cuvântătoare a întregii omeniri (loan 10,45): „Eu sunt Păstorul cel Bun și 
cunosc pe ale Mele şi ale Mele mă cunosc pe Mine... Şi sufletul Îmi pun pentru oi”) . Însuşi Hristos apare ca model 
desăvârşit de „Păstor de suflete”, iar mulțimea păstorilor creștini trebuie să aibă mereu mintea îndreptată spre 
exemplul păstoririi adevărate, pe care să-l reflecte atât în viaţa personală, cât și în misiunea sa de pastoraţie. Preo- 
tul trebuie să cugete la cuvântul Mântuitorului: „Eu sunt ușa oilor” și să înţeleagă responsabilitatea sa de a călăuzi 
pașii oilor și de a intra împreună cu întreaga turmă prin poarta cea strâmtă, care este Mântuitorul Hristos, pentru 
ca dincolo de poartă, să afle păşunea Împărăției lui Dumnezeu. 

Aşa cum orice părinte îşi creşte copilul spre a deveni responsabil de familia sa, așa cum orice învăţător sau 
maestru își creşte discipolii, care să-i ducă mai departe învăţătura și activitatea sa, tot așa, Domnul Hristos Şi-a numit 
ucenici şi apostoli, care au devenit primii preoți creştini. Aceştia s-au făcut doctori iscusiți în vindecarea sufletelor, 
precum și păstori adevăraţi, care au folosit cea mai înaltă pastoraţie cu turma care le-a fost încredinţată spre a o 
conduce către scopul suprem - mântuirea . 


Calitățile necesare păstorului de suflete 

În zilele noastre, când lumea se îndepărtează tot mai mult de toiagul Păstorului cel Bun, responsabilitatea preo- 
tului este foarte mare de aţine apropiată turma sa, căci va da socoteală înaintea Dreptului Judecător pentru fiecare 
oaie pierdută. El trebuie mai întâi să servească ca exemplu pentru credincioşii săi”, deoarece puterea exemplului 
are cel mai mare impact pentru îndrumarea creștinilor păstoriţi pe calea cea dreaptă. Însuși Hristos, pe lângă faptul 
că prezintă învăţătura prin parabole și pilde demne de urmat, Se dă pe Sine exemplu desăvârșit: Luaţi jugul Meu 
asupra voastră şi învăţaţi de la Mine că sunt blând și smerit cu inima ” ( Matei 11,29) î. Deci preotul trebuie să îşi 
asume jugul lui Hristos și să fie ghidat în păstorirea sa de aceste esenţiale virtuţi: smerenia și blândeţea. 

Dacă preotul va da ocazia enoriașilor săi să folosească acea vorbă din popor: „Să faci ce zice popa, nu ce face 
popa”- atunci el este departe de menirea care i-a fost încredinţată și se va face ca un păstor străin, despre care ne 
grăiește Mântuitorul:,lar după un străin ele nu vor merge, ci vor fugi de el, pentru că nu cunosc glasul străinilor” 
(loan 10,5 ). Preoţia, fiind slujirea cea mai înaltă, trebuie să aibă la temelie iubirea, atât față de Dumnezeu, cât și faţă 
de semenii încredinţaţi spre păstorire, căci în această Lege a iubirii este rezumată întreaga învățătură adusă de Fiul 
lui Dumnezeu pe pământ. Alături de învățătura bazată pe iubire, preotul trebuie să urmărească mereu modelul 
personal al Mântuitorului, de unde derivă evident spiritul de jertfă. Însuşi Fiul lui Dumnezeu ne spune că„mai mare 
dragoste decât aceasta nimeni nu are, ca sufletul lui să și-l pună pentru semenii săi” (loan 15,13) şi ne arată prin 
însăşi pilda vieţii Sale, spiritul Său de jertfă, dându-Se pe Sine morții pentru ca noi să redobândim viaţa. Așa și un 
preot trebuie să pună înaintea propriei sale persoane, misiunea pe care o are încredințată, și anume să conducă 
cu străduinţă și devotament turma sa spre mântuire, ducând-o la pășunea vieţii celei veşnice. 


Relaţia preot-parohie 

Parohia poate fi numită o familie întru Hristos, care are ca tată pe Dumnezeu, ca mamă - Biserica, iar preotul 
este fratele cel mai mare, care îşi ajută părinţii în creșterea și educarea fraților săi mai mici și se preocupă de buna 
comuniune din familie.5 Orice parohie reflectă chipul preotului, căci preotul trebuie să considere fiecare enoriaș 
ca fiind membru al familiei sale spirituale. Astfel în funcţie de vrednicia și străduinţa sa va face din parohie fie o 
biserică vie, fie o celulă moartă. 

Preoția lucrează cu omul și pentru om, mai ales pentru sufletul lui. Ne gândim ce mare responsabilitate are 
un medic, care lucrează pe trupul uman și știm că orice greşeală pe care o face într-o operaţie poate fi fatală. Cu 
atât mai mult, misiunea păstoririi sufletelor este mai complexă și mai plină de responsabilitate, păstorul având în 
mâinile sale sufletele credincioşilor, iar prin orice greşeală le poate pierde cu mare ușurință. Pentru aceştia care 
pierd sau smintesc suflete ale credincioșilor Mântuitorul aplică un verdict foarte dur, care arată gravitatea faptei 
comise: „lar cine va sminti pe unul dintr-aceștia mici care cred în Mine, mai bine i-ar fi lui să i se atârne de gât o 
piatră de moară şi să fie afundat în adâncul mării” (Matei 18,6). 

În acest sens, pr. prof. lon Buga povesteşte o istorioară din prima sa parohie. Acolo a întâlnit un om blând, res- 
pectuos, muncitor şi cinstit, care fusese creștin ortodox, chiar consilier în biserică, dar a plecat la o sectă religioasă. În 
dialog cu acest om, mărturiseşte că plecarea sa s-a datorat preotului ce fusese înainte în parohie, care i-a spus: „Tu să 
nu te mai amesteci în prăvălia mea”. În acel moment, văzând că acesta consideră biserica, ca pe o prăvălie, a plecat fără 
regrete. Aşadar mare grijă să aibă preotul, căci cu doar câteva cuvinte poate pierde un suflet din familia sa spirituală?. 
Misiunea preotului este de a-l căuta pe om, aşa cum spune și Sfântul Apostol Pavel:„Mă voi cheltui pentru sufletele 

voastre” (II Corinteni 12, 15) şi tot aşa cum Mântuitorul caută oaia cea rătăcită sau drahma cea pierdută. Având aceste 
două exemple, oricărui preot i se adaugă doar porunca Mântuitorului: „Mergi şi fă și tu asemenea!” ( Luca 10,37). 


Îndatoririle preotului în satul său 

Dacă majoritatea autorităţilor dintr-un sat, ca primarul, medicul sau polițistul se ocupă cu administrarea valorilor 
materiale ale comunităţii, preotul, alături de învăţător au o responsabilitate imensă, aceea de a îngriji de valorile 
spirituale și morale din societate. Preotul are îndatorirea de a menţine aprinsă candela credinţei și a spiritualităţii 
creştine între enoriașii săi. „Preoţia urmărește să întraripeze sufletul, să-l smulgă din lume, să-l dea lui Dumnezeu. 
Preoţia urmărește să facă să locuiască prin Duhul Sfânt, Hristos în inimile oamenilor”? 

Ca,„martor”al dumnezeirii sau reprezentant al lui Dumnezeu pe pământ, preotul trebuie să sădească în inimile 
credincioşilor dragostea faţă de Dumnezeu, dar totodată să fie foarte implicat în viaţa satului, pe care îl păstorește. 
Mereu, într-o parohie rurală, preotul este foarte respectat și cinstit, fiind luat adesea ca model în comunitate. Activi- 
tatea preotului, dar şi a familiei sale este oarecum urmărită în special în mediul rural, iar orice abatere sau greșeală 
a sa atrage judecata credincioșilor și poate să ducă chiar la o îndepărtare a lor de Biserică. 

Familia creștină numită de Sfântul loan Gură de Aur, o biserică în miniatură”, iar de Sfântul Apostol Pavel biserica 
din casă” (Romani 16,5) este pentru preot cea mai grăitoare carte de vizită, care îl poate înălța sau îl poate defăima. 
Familia preotului și casa lui va fi gazda potrivită la care să sălășluiască „chivotul legii sfinte”, va fi cetatea de pe munte 
spre care să se îndrepte orice călător în căutarea adevărului creştin.” Aşadar, preotul îşi câștigă respectul în parohie 
atât prin acţiunile sale de pastoraţie, cât și prin exemplul său personal în biserică, în familie și în viaţa de zi cu zi. 


II. PASTORAŢIA TINERILOR 


Datoria preotului în viaţa spirituală a tânărului 

Preotul-duhovnic nu este doar un dascăl sau un maestru care expune o învățătură ucenicilor săi, ci el este un 
părinte, care are datoria de a naște fii duhovnicești la o viață nouă în Hristos : „Duhovnicul nu este nimic altceva 
decât cel care ţine locul Mântuitorului și mijlocește între Dumnezeu și om, oferind lui Dumnezeu mântuirea celor ce i 
s-au încredințat lui” 19. Preotul este cel care prin Taina Sfântului Botez îi naşte pe prunci în viața duhovnicească, 
iar apoi îi menţine pe calea spre Împărăţia lui Dumnezeu"! prin Taina Spovedaniei şi mai apoi a Sfintei Euharistii. 
Duhovnicul nu este inferior părinţilor trupești, având pe plan spiritual datorii egale cu cele ale părinţilor după 
trup, ba chiar este considerat uneori superior acestora, după cum și viața spirituală este superioară celei trupești . 

Adevărata menire a preotului constă în asistarea spirituală a tinerilor. De aceea el trebuie să depună un efort 
susținut prin iniţiativă și lucrări practice pentru a împlini harul care i-a fost dăruit, căci a lucra cu omul este o ade- 
vărată artă. Educaţia religioasă nu este o simplă meserie pe care o poate îndeplini oricine, ci constituie o însușire care 
este cucerită cu efort și credință exemplară. Personalitatea preotului își lasă direct amprenta asupra profilului spiritual al 
copilului sau tânărului. Relaţia dintre preot și tânăr trebuie să fie una foarte apropiată, căci preotul are un rol foarte 
important, rolul de îndrumător spiritual, care nu poate fi înlocuit nici de părinţi și nici de profesori. 

Pr. Gheorghe Calciu Dumitreasa adresează tânărului din zilele noastre o emoţionantă chemare la viaţa în Hris- 
tos . Hristos deschide fiecărui tânăr porțile Bisericii Sale pentru ca acolo să poată dobândi credinţa, nădejdea și 
dragostea, care îi vor aduce putere, bunătate și mai ales ţinta finală a creștinismului — mântuirea ??. 

Tinerii din lumea modernă sunt ispitiți să adere la tentaţiile din viaţa de zi cu zi, însă din pricina anturajelor, ei 
nu conştientizează pericolele la care sunt expuși . Preotul trebuie să aibă înţelegere faţă de ei și să le ofere o cale 
de mijloc între răutatea din lume și liniştea din Biserică. 

Într-o astfel de societate, preotul trebuie să fie informat în ceea priveşte tehnologia actuală, căci dacă va promova 
doar ideea de a se îndepărta de tot ceea ce este lumesc îi va pierde pe tineri și nu-i va putea apropia de Biserică. 
Dacă însă, se va apropia de lumea modernă, preotul va putea să-i strunească, să le explice diferenţa dintre bine 
şi rău şi chiar să găsească părțile bune ale tehnologiei, explicându-le că poate fi chiar călăuzitoare spre mântuire. 

Așadar, tânărul de azi nu trebuie părăsit într-o lume a tehnologiei și a anturajelor care îl duc la pierire, din punct 
de vedere spiritual, ci trebuie îndrumat atât în familie, cât și în școală să caute calea Bisericii unde va afla izvorul 
vieţii — pe Hristos. 


Educarea copilului în familie 

Privind formarea caracterului unui copil din pruncie, Sfântul loan Gură de Aur spune un lucru foarte important: 
„exemplul e totul”. Deci , dacă copilul își va auzi părinţii insultându-se și vorbindu-și agresiv, va imita aceste obi- 
ceiuri și degeaba cănd sunt mari părinţii au nemulțumiri legate de comportamentul fiilor lor, căci acesta reflectă 

caracterul și relaţiile pe care le-a văzut în familie. În schimb, dacă copilul își va vedea părinţii rugându-se , mergând 
la biserică, iubindu-se și respectându-se reciproc, cu siguranţă ei vor avea o mare bucurie văzând că pruncul lor le 
urmează exemplul și chiar din proprie iniţiativă se apropie tot mai mult de Hristos și de Biserică . 

Vorbind despre mustrarea copiilor, Sfântul loan Hrisostomul zice că părinţii trebuie să-i pedepsească pe fiii lor 
mai mult prin tonul glasului și nu prin bătaie: „Dacă între copii și părinţi s-a stabilit o relație de dragoste și copilul se 
încrede în părinţii lui și îi respectă, de multe ori pentru a-l dojeni e de ajuns doar o privire severă sau tristă ca el să își dea 
seama că greșește” 13. 

Dacă dojenirea cu blândeţe nu este suficientă, mânia trebuie să fie o mânie a iubirii, motivată de dorinţa de a-l 
învăţa pe copil deosebirea dintre bine și rău. 

Se vorbește tot mai mult despre un tineret needucat în zilele noastre, însă nimeni nu caută să vadă de unde 
provine această educaţie greşită şi aflând să o poată îndrepta. Mulţi părinţi tind să spună că odraslele lor sunt bine 
crescute, dar mediul școlar și anturajele în care îşi desfășoară activitatea strică obiceiurile foarte bune ale acestora. 
Din păcate, însă realitatea este chiar în direcția opusă, căci ei vin de acasă cu obiceiuri nepotrivite în școală. Aceste 
obiceiuri le împrumută , adesea, de la părinţii lor, deşi ei neagă și refuză să recunoască. Astfel responsabilitatea 
educaţiei greșite se răsfrânge pe umerii părinţilor '*, căci fără îndoială educaţia pornește din familie, iar școala 
ajunge doar să folosească valorile morale, pe care fiecare le are din propria familie. „lată părinți creștini, dacă vreţi 
ca duhul stricător al vremii să nu se atingă de copiii voștri, începeți prin a-l dezrădăcina din voi înşivă, ținând cu tărie 
de bunele moravuri ale creștinismului, ale Bisericii Ortodoxe a lui Hristos"15 

Totuși nu în toate cazurile , familia poate fi acuzată de erorile comportamentale ale copilului. Există situaţii 
în care familia nu îi poate oferi tânărului echilibrul de care are nevoie. De exemplu, un copil care provine dintr-o 
familie monoparentală , se integrează mai greu în societate, neavând echilibrul sufletesc. Tot asemenea este și cazul 
copiilor aflaţi în grija bunicilor, în urma plecării în străinătate a părinţilor lor. Acest „handicap sufletesc” al copilului 
trebuie cunoscut de preot, care prin implicarea sa, îl poate suplini, măcar parţial în mediul Bisericii. 


Creșterea copilului în Biserică 

Pentru a culege roadele credinţei, ale blândeţii, bunătăţii, ale facerii de bine, înfrânării sau curăţiei, părinții 
trebuie să își ia angajamentul că își vor creşte copiii în spiritul Bisericii și în duhul lui Hristos. 

A creşte un copil în Biserică nu înseamnă a-l forţa să stea nemișcat şi să nu scoată nici un sunet în timplul sluj- 
bei, iar de nu va proceda întocmai a-i aplica o bătaie zdravănă. Un părinte fanatic, care va proceda așa, va crea din 
Biserică o teroare pentru sufletul copilului, în loc să o privească ca pe un local liniștei și al blândeţii. Un copil dus 
la biserică de mic, va prelua, cu siguranţă, comportamentul părinţilor, fără a trebui să-i facă un instructaj inainte 
de intrarea în locașul sfânt. Deci, dacă părintele va intra în linişte în biserică, se va aşeza într-un loc retras și se va 
ruga stăruitor, copilul va vedea și chiar dacă nu pe moment, dar în timp, va urma modelul părintelui. Dacă însă 
părintele intră cu zgomot, se înghesuie să ajungă în primul rând, iar acolo începe să-și dojenească fiul că nu ştie să 
se comporte, ba chiar să-i aplice şi o corecție fizică, atunci evident copilul va începe să plângă, să strige, atrăgând 
astfel atenţia tuturor enoriașilor. 

A educa un copil în spiritul Bisericii, presupune a-l învăţa de mic cine este Dumnezeu, ce este rugăciunea; și de 
a-l face să Îl regăsească pe Hristos în viaţa de zi cu zi şi nu doar la biserică. Dacă copilul va creşte într-o astfel de 
atmosferă, sigur Îl va considera pe Hristos - cel mai bun prieten al său şi va căuta să meargă în biserică, ca într-un 
loc al întâlnirii cu Dumnezeu. 

Acesta este de fapt țelul părinţilor, de a-l descoperi copilului pe Dumnezeu și de a-l face să iubească Biserica, căci bine 
spune în acest sens Sfântul Ciprian al Cartaginei că „doar cine are Biserica de mamă, Îl poate avea pe Dumnezeu de tată” 

În mediul rural, unde copiii nu dispun de un ajutor deosebit în activitatea şcolară, preotul poate să creeze din 
Biserică atât un mediu de socializare, cât și unul de ajutorare a copiilor în pregătirea lor școlară. Astfel în funcţie de 
posibilitățile materiale și profesionale, poate înființa un cerc de studiu ce poate fi de mare ajutor familiilor nevoiașe. 

În Arhiepiscopia Timişoarei avem exemplul Părintelui Stareţ Varlaam Almăjanu, de la Mănăstirea Partoș, unde 
acesta desfășoară o rodnică activitate social-filantropică, care include pastorația tinerilor, căt și ajutorarea celor 
aflaţi în nevoi. „Concret, flămânzii sunt săturați, bolnavii sunt vindecați, bătrânii uitaţi sunt mângâiaţi, copiilor li se 
deschid orizonturi, cei fără de carte sunt luminați, iar pământul cândva nesemănat dă roade”. 

În cadrul acestei mănăstiri, copiii din parohie beneficiază de un program de after-school, iar cei aflaţi în anii 
terminali au parte de meditații gratuite la disciplinele incluse la evaluarea Nașională. Copiii sunt impulsionaţi să 
înveţe şi recompensaţi prin excursii la sfârșit de săptămână, cât și prin achiziționarea de rechizite școlare. 

Așadar mulţi preoţi sunt chemaţi să urmeze exemplul Părintelui Varlaam, care spune atât de frumos: „Prima 
dată am vrut să clădim biserici în inimile oamenilor, apoi să ridicăm zidurile”. 

Colaborarea Bisericii cu familia şi şcoala privind educarea tânărului 

Părinţii consideră de multe ori că educaţia copiilor intră în datoria lor până la vârsta de 7 ani, după care totul se 
pune pe umărul profesorilor. Însă lucrurile nu stau deloc aşa, deoarece îndatorirea părintelui de a-l forma pe fiul 
său nu are vârstă, ci presupune o implicare a acestuia chiar și la vârsta tinereţii, căci el trebuie să contribuie cu sfa- 
turi în viața tânărului. Așadar, educarea poate fi privită ca o activitate individuală în primii ani de viață ai copilului, 
însă apoi devine o muncă de echipă, căci familia trebuie să se păstreze mână în mână cu școala și să lupte pentru 
acelaşi scop - buna creștere a copilului. 

Activitatea unui preot, în special într-o parohie rurală nu trebuie să fie deloc separată de familie și școală, în 
viaţa unui tânăr. Preotul are datoria de a-l face pe copil să se simtă ca un membru al parohiei. Această apartenenţă 
la viața de parohie nu se rezumă la participarea la slujbele bisericii, ci ar trebui să includă activități constructive 
cum ar fi: seri de cateheză cu tinerii, înfiinţarea unui cor, dar şi activităţi sociale de ajutorare a bătrânilor care nu 
au pe cineva care să-i sprijine, a copiilor cu dizabilități, dar și a familiilor aflate în nevoi materiale. Astfel că, parohia 
trebuie să fie ca o familie, unde atât poverile (necazurile, boala, singurătatea) , cât și bucuriile (aniversări și reușite) 
să fie împărtășite în egală măsură”. 

Episcopul loan Mihălţan al Oradiei prezintă într-o lucrare a sa'* câteva sugestii practice de activități desfăşurate 
într-o parohie rurală, pe care el însuși le-a aplicat în timpul păstoririi în satul său natal, Ohaba, din judeţul Alba. Prin- 
tre activități el menţionează: înființarea unui cor unison, spovedania şi cuminecarea tinerilor în preajma Nașterii și 
Învierii Domnului, organizarea unor serbări tradiţionale cu piese de teatru sau colinde. Toate acestea aveau un scop 
clar - catehizarea tinerilor din parohie şi completarea prin activități educative a formării primite în familie și la școală. 

Considerăm că ar trebui să existe o bună comunicare a preotului cu profesorii și cu părinţii copiilor şi chiar să 
se facă întâlniri periodice între reprezentanții celor 3 instituţii: Familia, Școala și Biserica, în care ei de comun acord 
să inițieze activități care pot contribui la o mai bună educare a tineretului din comunitate. 


Tinerii în contextul realității contemporane 

Biserica este un organism divino-uman, iar sarcina noastră, a tinerilor este să fim membri ai acesteia. „Dacă 
suntem membri ai Bisericii (așa cum un mădular este membru al trupului), aceasta înseamnă că trupul este incomplet 
fără fiecare dintre noi. Deci, rolul nostru în trup este vital pentru trup”*. Prin apartenenţa la Biserica Ortodoxă noi ne 
apropiem de iubirea, înțelepciunea și blândeţea lui Hristos și învăţăm cum să reacționăm în orice situaţie potrivit 
spiritului Evangheliei. 

Tinerii de astăzi pornesc de cele mai multe ori pe o cale a pierzaniei și doar în momente de nevoie, necaz sau 
de criză apelează la Dumnezeu. El însă ca un Părinte iubitor, fiind Însuşi „Izvorul Dragostei” primește pe fiecare 
om, care se pocăieşte şi dorește sincer să reînvie la o viaţă spirituală. 

Pentru astfel de tineri, care se află pe căi străine, dar care totuși au o sămânță de credinţă în constiinţa lor, Biserica, 
prin membrii ei ar trebui să iasă în întâmpinare și să-l caute pe tânărul, care la rândul său Îl caută pe Dumnezeu. 
„Biserica trebuie să-l caute pe tânăr asemenea Tatălui din pilda fiului rătăcit, care atunci când fiul se întoarce, el nu îl 
așteaptă, stând, ci face și el câţiva pași pe prispă, deschizându-și larg braţele sale părintești” 2. Odată ce Biserica îl află 
pe un astfel de tânăr trebuie să ude treptat sămânţa credinţei să-i ofere lumina și căldura necesară pentru ca ea 
să rodească. Odată rodită sămânţa, Biserica poate culege rodul, care este un suflet câştigat pe calea mântuirii: „Că 
aşa și în cer va fi mai multă bucurie pentru un păcătos care se pocăiește, decât pentru nouăzeci și nouă de drepți, 
care n-au nevoie de pocăință” (Luca 15,7). Astfel ce poate fi mai mulţumitor pentru un păstor decât că a aflat oaia 
cea pierdută, căci „Care om dintre voi, având o sută de oi și pierzând din ele una, nu lasă pe cele nouăzeci și nouă 
în pustie și se duce după cea pierdută, până ce o găsește?” (Luca 15,4) 

Așadar preotul trebuie să conștientizeze că are misiunea dată de Hristos primilor apostoli, aceea de pescar 
de oameni și are datoria de a întrebuința undița propovăduirii lui Dumnezeu, cu care să atragă suflete din marea 
învolburată a lumii contemporane și să le conducă spre Împărăţia lui Dumnezeu. 


III. ACTIVITĂŢI LA PAROHIILE RURALE BELINȚ ȘI CHIZĂTĂU, JUDEȚUL TIMIȘ? 

Pentru a oferi un exemplu de pastoraţie a tinerilor în mediul rural, am ales să evidenţiez activitatea pe care o 
desfășoară de câţiva ani Părintele Marius Oroian, în cadrul parohiilor Chizătău și mai apoi, Belinţ, din Arhiepisco- 
pia Timişoarei. Povestea lui începe prin participarea la sesiunea de pregătire pentru proiectul „Hristos Împărtășit 
copiilor” și astfel a făcut evaluarea nevoilor spirituale ale copiilor din Chizătău, unde funcţiona ca preot paroh. 

Părintele Marius mărturiseşte următoarele cuvinte despre activitatea pe care a început să o desfășoare: „Îmi 
amintesc cu ce emoție ne întâlneam cu copiii și cu ce dragoste veneau ei, însetaţi de a ști mai multe, de a se întâlni 
cu Hristos și cu alţi copii, de a cânta, de a se cumineca, de a participa la diverse concursuri, de a face milostenie, de 

a cerceta pe cei în nevoi, de a se ruga, de a desena, dar și de a se relaxa. Ne-am învăţat unii pe alţii, ne-am bucurat 
unii de alţii, ne-am ajutat unii pe alţii, ne-am rugat unii pentru alţii și împreună am slujit şi altora”. 

Desfășurând activitatea, în cadrul parohiilor, putem identifica numeroase metode misionar-pastorale, pe care 
Părintele Marius le-a utilizat: 


Concursuri pe teme religioase şi de creaţie artistică: 

Unul dintre programele cele mai potrivite comunităţilor rurale a fost programul naţional „Alege școala”, fina- 
lizat în 2012, cu participarea copiilor din parohia Chizătău la concursuri pe teme religioase și la tabăra de creație 
creștină de la Mănăstirea Caraiman. 

Dintre cele mai importante momente, amintim: participarea la Concursul-spectacol Bucuria dea fi creștin în 2013; 
participarea la Concursul Sf. Iosif Cel Nou de la Partoș, ediţiile 2013 şi 2014, în special în cadrul secţiunii priceasnă; 
participarea la etapa eparhială a Concursului naţional de proiecte duhovnicești Sfânta Euharistie - lumina vieții 
creștine, din 2014; participarea la Concursul de miniproiecte „Mâini întinse spre lucrarea poruncilor lui Dumnezeu”, 
în 2014, proiect pus în aplicare în parohie prin activităţi specifice și de care copiii au fost cei mai mândri. 


Acţiuni caritabile de sprijinire a bătrânilor parohiei: 

Demne de menţionat în cadrul proiectului „Mâini întinse spre lucrarea poruncilor lui Dumnezeu” sunt activităţile 
prin care copiii, împreună cu preotul, i-au vizitat pe bătrânii greu deplasabili, le-au cântat și le-au luat interviuri 
despre viaţa lor de copii, ca și creştini. 


Implicarea copiilor în cântarea bisericească: 

Copiii au învăţat să cânte la strană, împreună cu doamna preoteasă, iar unii dintre ei şi în corul bisericii, la sfin- 
tele slujbe. Alţii au învăţat să citească sau să cânte Apostolul la Sfânta Liturghie, aducând bucurie părinţilor lor şi 
întregii Biserici. De asemenea doamna preoteasă i-a mobilizat pe cei cu voci bune și pentru participarea la unele 
concursuri sau festivaluri de folclor, cum ar fi„Lada cu zestre”, unde au purtat cu mândrie portul popular bănăţean. 


Pelerinaje și excursii: 

Copiii au avut ocazia să viziteze mănăstiri, dar și alte obiective turistice (biserica de la Densuș, ruinele cetății 
Sarmizegetusa, cetatea Devei, Mănăstirea Râmeţ, Aiud, Timişoara), în pelerinajele sau excursiile organizate cu 
ajutorul Mitropoliei sau al şcolii. 


Sfintele Taine - împărtășite copiilor: 
Copiii parohiei au fost îndrumați de preot spre Taina Sfintei Spovedanii şi a Sfintei Împărtășanii în mod regulat, 
ceea ce a reprezentat o mare bucurie, atât pentru copii, cât mai ales pentru Părintele Marius. 


Bucuria sărbătorilor creştine: 

Copiii și tinerii au participat la curăţenia organizată în sfântul locaș, în ajunul marilor sărbători, iar apoi au mar- 
cat aceste sărbători prin scenete sau piese de teatru creştine, ori prin poezii şi pricesne. În fiecare an au vestit prin 
cântare minunea Nașterii Domnului, colindând vreme de mai multe zile, pe fiecare creștin al satului, ignorând frigul, 
zăpada sau ploaia de la care uneori își udau papuceii, ori foamea sau oboseala. După aceste frumoase activități, 
părintele i-a răsplătit cu daruri, pentru care copiii s-au bucurat nespus de mult. 


Relaționarea cu alte parohii: 
În noiembrie 2014, s-a desfăşurat lecţia demonstrativă despre chemarea primilor apostoli, la care au asistat și 
preoți din împrejurimi și la care au participat și copii ai acestor parohii vecine. 


Întâlniri de cateheză cu tinerii: 

Oatenţie deosebită a fost acordată și tinerilor mai mari, cu care părintele a organizat, la Chizătău, întâlniri, cu cateheze, 
cu dezbateri, cu seminarii pe diferite teme. Acestea au vizat preocupări specifice vârstei lor: pasiuni, superstiții, relația 
cu celelalte generaţii, îndrăgostirea, familia, aducerea pe lume a copiilor, moartea. Ei au vizionat filme creștine, pe care 
le-au dezbătut apoi. Concluzia a fost aceea că tinerii au mare nevoie de înțelegere, de sprijin, de rugăciune, de iubire. 

Odată cu transferul în Parohia Belinţ, Părintele Marius Oroian a continuat activităţile cu copiii şi tinerii din parohie. 

Au apărut şi acțiuni noi, prilejuite de momentul aniversar al Centenarului Marii Uniri, organizate în anul 2018 în 
parohia Belinţ. De asemenea, a fost invitat corul Ligii Tineretului Creştin Ortodox din Lugoj și corul ASCOR Timișoara 

pentru a da răspunsurile la Sfânta Liturghie și pentru a oferi modele copiilor şi tinerilor parohiei. În fiecare an a fost 
invitat teologul Claudiu Răducu, angajat al Mitropoliei Banatului, care a susținut un cuvânt de învățătură pentru 
tineri. La invitaţia LTCOR din Lugoj, în fiecare post al Sfintelor Paşti s-au susținut dezbateri pe diverse teme cu tinerii. 

În vara anului 2018, Părintele Marius, împreună cu părintele coslujitor din Belinţ și în parteneriat cu Școala 
Gimnazială din Belinţ, a organizat o excursie pentru copiii și tinerii implicaţi în activităţile parohiei, obiectivele fiind 
pelerinajul la Mănăstirea Petroasa de lângă Lugoj, la Mănăstirea Dobrești, vizita la Muzeul de istorie şi etnografie 
din Lugoj și la Fabrica de pâine „Ardeleanu” din Lugoj. 

Aşadar, privind toate aceste acțiuni prezentate în studiul de caz, observăm că se poate desfășura o activitate 
rodnică și în cadrul parohiilor rurale, adaptată la modul de implicare al membrilor comunităţii. Proiectele pasto- 
ral-misionare desfășurate în parohiile Chizătău și Belinţ, arată că Părintele Marius Oroian poate fi un exemplu de 
implicare în pastorația tinerilor din parohiile rurale. 


Note bibliografice: 

3 Sfântul Grigorie Dialogul, Cartea Regulei Pastorale, E.I.B.M.B.O.R., București, 1996, p. 44:,Viaţa să vă fie în așa fel 
încât să poată uda din belșug inimile cele mai împietrite ale semenilor săi cu căldura învățăturii sale ” 

Sf. Teofilact, Arhiepiscopul Bulgariei, Tâlcuirea Sfintei Evanghelii de la Matei, Editura Sophia, București, 2007, p. 

10 Sfântul Vasile cel Mare, Despre Sfântul Duh, E.I.B.M.B.O.R., 1988, p.75 

1 Constantin Cucoş, Educaţia religioasă-repere teoretice și metodice , Ed. Polirom, 2009, p. 204-206 

12 Pr. Gh.Calciu Dumitreasa, Cele șapte cuvinte către tineri, Ed. Scara, 2014: „Biserica lui Hristos îţi arată o cale mai 
bună, o cale a dragostei, fiindcă numai în Biserică vei auzi glasul lui lisus, spunându-ţi cu blândeţe : lată te-ai făcut 
sănătos, de acum să nu mai păcătuiești” 

'5 Maica Magdalena, Sfaturi pentru o educaţie ortodoxă a copiilor de azi, Ed. Deisis, Sibiu, 2000, p.32-35 

" loan Mihălţan, Episcopul Oradiei, Îndrumări pentru îndreptarea și maturizarea duhovnicească a persoanei 
noastre, Editura Episcopiei Oradiei, 1994, p.26: „Din nefericire părinţii sunt mai preocupaţi de pregătirea profesi- 
onală a copiilor lor, decât de formarea lor morală; se bucură mai mult de inteligenţa lor, decât de cuminţenia lor” 

15 Sf. Vladimir, Mitropolitul Kievului, Despre Educaţie, Ed. Sophia, București, 2003, p. 62-63 

'9 Maica Magdalena - Cum să comunicăm copiilor credința ortodoxă, Ed. Deisis, Sibiu, 2008, p. 286-287 

2% AS.C.O.R. Sibiu, Tinerețe, ideal, Biserică, Editura Agaton, Făgăraș, 2006, p. 163-166 

2 Relatate de PC. Părinte Marius Oroian, coslujitor la parohia Belinţ, judeţul Timiş. Fragmente din lucrarea de 

PREDICĂ LA POGORÂREA SFÂNTULUI DUH 


Preot AUREL FEDIUC - parohia Crai Nou 


„Cel ce crede în Mine, precum a zis Scriptura: Râuri de apăvie vor curge din pântecele lui” (loan 7, 38) 

Biserica noastră Ortodoxă sărbătorește marele praznic împărătesc Pogorârea Sfântului Duh, Rusaliile sau 
Cincizecimea. Această sărbătoare se ţine la 50 de zile după Învierea Domnului lisus și la 10 de zile după 
Înălţarea Sa la ceruri și este în strânsă legătură cu Sfintele Paști. Această sărbătoare împlineşte făgăduinţa 
făcută de Mântuitorul Sfinţilor Apostoli, în seara Cinei de Taină: „Eu voi ruga pe Tatăl și alt Mângâietorvă 
va da vouă ca să fie cu voi în veac. Duhul Adevărului pe care lumea nu poate să-L primească, pentru că 
nu-L vede, nici nu-L cunoaște; voi îl cunoaşteţi, că rămâne la voi şi în voi va fi!'(loan 14, 16-17). Sfântul 
Duh, cea de-a treia Persoană a Sfintei Treimi, consubstanţial Tatălui și Fiului are un rol covârșitor în lucrarea 
Sfintei Treimi de mântuire a oamenilor realizată în Hristos și prin Hristos în Biserică. 

Prin Pogorârea Duhului Sfânt a fost posibilă Întruparea lui lisus Hristos (Luca 1, 35) și tot Duhul Sfânt 
la „uns” din vecie pe Fiul lui Dumnezeu (Isaia 61,1). Omul... fiu al lui Dumnezeu și „frântură” poartă în el 

dorinţa de viață viitoare” (Sf. Grigorie de Nazianz, Poemata Dogmatica, VIII, pg. 37, 452), însă această dorinţă 
de mântuire și îndumnezeire se realizează prin Biserică. Biserica a fost întemeiată „istoric-comunitar” de 
Hristos în ziua Rusaliilor. „De acum înainte lucrarea Duhului Sfânt, prin Sfintele Taine și lerurgii, va călăuzi 
şi va sfinţi Biserica și toată creaţia, în mod continuu și dinamic, orientând-o spre marea întâlnire a celei de 
a doua veniri a lui Hristos, spre Parusie” (Prot. loan Bude, Temeiuri biblice noutestamentare cu privire la 
oficierea Sfintelor Taine și lerurgii bisericești, vol. II, Mirungerea , pg.71, Ed. Învierea şi Eurobit, 2017). 

lată, noi avem o menire aici pe pământ și trebuie să înțelegem că este nevoie să venim la biserică, să 
viețuim după învăţătura Evangheliei și să ne întâlnim tainic cu Hristos la ospăţul ceresc. Prin Biserică, prin 
Sfântul Duh, Duhul lui Hristos-Dumnezeu coboară în inima noastră ca să ne îndrepte și să ne sfințească. 
Evenimentul Rusaliilor este relatat concis în cartea Faptele Apostolilor, cap. 2, unde Sf. Ev. Luca consemnează 
că: „Apostolii erau adunaţi toţi împreună în același loc. Şi din cer, fără de veste, s-a făcut un vuiet, ca de 
suflare de vânt ce vine repede, și a umplut toată casa unde ședeau ei. Și li s-au arătat împărţite, limbi ca 
de foc și au șezut pe fiecare dintre ei. Și s-au umplut toţi de Duhul Sfânt și au început să vorbească 
în alte limbi, precum le dădea lor Duhul a grăi” (Faptele Apostolilor 2, 1-4). Autorul biblic consemnează că 
Duhul Sfânt s-a pogorât peste Sf. Apostoli în limbi „ca de foc”, ceea ce ne face să înțelegem că au fost 
„mMiruiţi”sau botezați cu un foc imaterial, dumnezeiesc; cu putere de sus. Versetele 7-8 ne vorbesc despre 
transformarea lor de nerecunoscut. Sfântul loan Gură de Aur menţionează că „trebuiau să se întâmple acestea 
pe când era iarăşi praznic, ca cei ce au fost de faţă la răstignirea lui Hristos, aceiași să vadă și aceasta” 
(Sfântul loan Gură de Aur, Omilia a — 4- a, Comentariu la Faptele Apostolilor, Vol. 1, Traducere din limba greacă 
veche de ieromonah Lavrentie Carp, Ed. Doxologia , lași, 2016, p.63). 

La Cincizecime erau prezente mai multe neamuri (și din afara Ţării Sfinte ) și această luminare și „, harismă 
a glosolaliei, dobândită de Sf. Apostoli prin „Mirungerea” limbilor ca de foc ale Duhului Sfânt asupra lor, 
a rodit chiar din prima zi, dar nu ca o recoltă de grâne (leșire 14,22; Numerii 28, 26); ci una de suflete 
încreștinate (cca. 3000), constituind cea dintâi Biserică creștină din lerusalim și din istorie”(Prot. Dr. loan Bude, 
Temeiuri biblice noutestamentare cu privire la oficierea Sfintelor Taine şi lerurgii bisericești, Vol. 2, Mirungerea, 
Ed.Învierea şi Eurobit, Timişoara, 2017, p.71). 

Mai mult decât atât, toţi cei care erau prezenţi acolo- cei din Mesopotania, parți, mezi, cei din Pont, 
Capadocia, Frigia, Pamfilia, Egipt etc. -au auzit vorbind în graiul lor propriu (2, 6), ceea ce i-a nedumerit; 
ba, alţii, luându-i în râs spuneau că sunt plini must (2, 13). Atunci Sf. Apostol Petru le-a spus că s-a împlinit 
profeția din Vechiul Testament (oil 3, 1-5), apoi le-a vorbit cu îndrăzneală despre răstignirea, învierea și 
înălțarea cu trupul la cer a Domnului lisus . Noi mai mărturisim despre Sfântul Duh că este Mângâietorul 
şi Duhul Adevărului (loan 15,26; 16, 13-14) „care de la Tatăl purcede... Cel care vă va călăuzi la tot adevă- 
rul..., cuvinte prin care trebuie să înțelegem misiunea viitoare a Duhului Sfânt prin mijlocirea lui Dumne- 
zeu-Fiul de trimitere asupra Bisericii. Dumnezeu-Duhul Sfânt este împlinitorul și Cel care desăvârșeşte 
lucrarea de mântuire începută de Dumnezeu-Tatăl și continuată de Dumnezeu-Fiul; dar este și sfințitorul 
lucrării. Duhul Sfânt este „vistierul bunătăţilor” pentru că roadele Lui sunt:,,dragostea, bucuria, pacea, 
îndelunga-răbdare, bunătatea... (Gal. 5, 22). Prin viaţa noastră virtuoasă, prin urmarea poruncilor lui Hristos, 
prin vieţuirea noastră în stare continuă de rugăciune arătăm că Îl avem pe Duhul Sfânt în sufletul 
nostru. Păcatul alungă pe Duhul Sfânt - Duhul lui Hristos din inima noastră. Doamne, ajută-ne să nu fie 
așa! „Duhul Sfânt, Duhul Adevărului, primit în dar, ca pecete a mântuirii prin Taina Mirungerii, deschide 
omului cele mai largi orizonturi în cunoașterea lui Dumnezeu, ca echivalent al vieţii veșnice (cf. loan 
17,3) "(Prot. Dr. loan Bude, o.c., p.101). 

În rânduiala noastră ortodoxă se obișnuieşte ca în Duminica Rusaliilor să se sfințească ramuri de tei, 
simbolizând că biserica lui Hristos este împodobită cu darurile Duhului Sfânt, iar îna doua zi de Rusalii 
(Sfânta Treime) se merge la câmp pentru a se sfinţi holdele. Preoții folosesc acum veșminte de culoare verde. 

Pogorârea Duhului Sfânt, Rusaliile, Cincizecimea sau Duminica Mare este foarte binecunoscută și respectată 
de credincioşii Bisericii noastre. „Împărate ceresc, Preabunule Mângâietorule, Duhule al adevărului, Cel ce din 
Tatăl mai înainte de veci purcezi și întru Fiul pururea Te odihneşști, vino la noi şidă-ne duhul dragostei 
şi al răbdării, duhul blândeţii și al dreptăţii, ca îndreptând inimile să călătorim pe calea sfintelor porunci. 
Vino şi Te sălășluiește în inimile noastre și mântuiește Bunule sufletele noastre”. Amin! 


je; Învierea 


PREZENTĂRI DE CARTE 


UN UNICAT DE ARHITECTURĂ ŞI ARTĂ 
BISERICEASCĂ: 
BISERICA ORTODOXĂ ROMÂNĂ CU HRAMUL 
„POGORÂREA DUHULUI SFÂNT” DIN ZONA 
„DACIA“ — TIMISOARA 


Autorii prezentului studiu monografic îşi 
propun să prezinte un locaș de cult ortodox 
urmărind îmbinarea canonică a aspectului 
material, privind edificiul în toată complexi- 
tatea lui artistică, cu aspectul spiritual, menit 
să-l apropie pe credincios de valorile religioase 
şi estetice, ce se împlinesc în educaţia religi- 
oasă, care conduce la dăltuirea caracterului 
moral creștin. 

De la început autorii precizează că prezenta 
biserică cu hramul „Pogorârea Duhului Sfânt” 
este amplasată în conformitate cu prevederile 
planului urbanistic zonal, pe un teren liber de 
construcţii în zona Pieței „Dacia”, în imediata 
apropiere a centrului de cartier Circumvalaţi- 
unii IV — Timișoara. 

În urma demersurilor preliminare, s-a 
obţinut la 714 octombrie 1993 autorizaţia de 
contrucţie și s-a trecut la sfințirea locului cu 
înfigerea Sfintei Cruci de către Mitropolitul 
Nicolae Corneanu la 14 februarie 1994; apoi, 
la punerea pietrei de temelie, la 28 iunie 1994, 
încât cea dintâi slujbă s-a oficiat la nivelul de 
la demisol, la vecernia din 5 decembrie 1994. 

Referitor la cuprinsul prezentului studiu, 
reținem analiza pertinentă a arhitecturii, pic- 
turii și sculpturii, urmată de un capitol referitor 
la programul liturgic, pastoral, cultural-religios 
al bisericii, și de două schiţe biografice menite 
să imortalizeze venerabilele nume ale celor 


Preot prof. univ. dr. SORIN COSMA 


UN UNICAT DE 
ARHITECTURĂ ȘI ARTĂ BISERICEASCĂ: 
BISERICA PAROHIALĂ ORTODOXĂ ROMÂNĂ 
CU HRAMUL „POGORĂREA DUHULUI SFÂNT” 
DIN ZONA „DACIA — TIMISOARA 


implicați direct în edificarea locașului de cult, precum și ale membrilor consiliului parohial din acea perioadă. 
Referitor la arta bisericească a unui locaș de cult, se are în atenţie totdeauna trei domenii de bază: arhitectura, 
pictura și sculptura, a căror abordare se poate face din variate unghiuri de analize. 
Vom reda pe scurt modelul în care acestea sunt abordate în studiul de faţă. 

Arhitectura 

S-a spus că arhitectura este o știință, o artă, sau o industrie. Arhitectura face parte din sistemul artelor frumoase 
vizuale, spaţiale. Elementul esenţial într-o operă de arhitectură îl constituie adaptarea produsului finit la o anumită 
folosinţă. 

În ce priveşte biserica parohială din zona,„Dacia”, arhitectul a urmat făgașul analizelor tipologice și istorice, care 
au generat zestrea naţională a locașurilor noastre de cult, preluând din trăsăturile monumentelor noastre bisericești 
elementele care pot fi adaptate ca temei de proiectare, având în atenţie opţiunile beneficiarului, fără însă a se 
încălca normele și principiile arhitectonice „clasice sendimentate în tradiţie ca trăsături teologice fundamentale 
ale locașului de cult, la care se adaugă teologia artei bisericeşti. 

Concepţia arhitectonică după care s-a realizat biserica parohială din zonă „Dacia”-Timișoara, respectă întru totul 
cerinţele stilului bizantin, în contextul arhitectural românesc. 

În concret, trăsăturile stilului bizantin, de structurare interioară, în sens transversal se evidenţiază în cele trei 
părţi ale bisericii: altarul (cu anexele liturgice: proscomidiar şi diaconicon), naosul și pronaosul cu încorporarea 
planului cruciform (cruce greacă înscrisă) a planului triabisal, cu proiecția pe verticală a turlei (amplasată pe naos 
și supraînălţată prin tambur), precum și cu includerea cafasului pe verticala pronaosului. De menţionat că 
un pridvor brâncovenesc, armonizat cu un foișor-clopotniță, ambele integrate unui ansamblu arhitectonic (crucea 
greacă înscrisă), constituie o noutate, o creativitate și progres în arhitectura din Banat. 

Dar și mai muult, biserica din zona „Dacia” întrunește sintetic și armonios, în arhitectura sa, trăsăturile speci- 
fice fiecărui stil zonal din cuprinsul țării noastre. Astfel, planimetria în formă de „cruce greacă înscrisă”, cu aspect 
trilobat face trimitere la biserica „Sfântul Nicolae Domnesc” de la Curtea de Argeș; iar turla centrală pe naos, cu 
învelitoarea în stil „cloche” este inspirată după turla de deasupra porţii de intrare în incinta Catedralei Unirii din 
Alba lulia. Apoi, cornișa largă de 2 metri, fără jgheaburi şi burlanul este reprodusă urmând modelul tradiţiei arhitec- 
turii moldovenești, iar pridvorul brâncovenesc deschis pe trei laturi, deasupra căruia se înalță foișorul-clopotniţă, 
constituie unu element original, atipic în arhitectura bisericească, deschizând noi perspective pentru exegeza 
teologiei locașului de cult ortodox. 

Atfel, biserica din zona, Dacia” prezintă stilul bizantin „autohtonizat” prin coeficientul de creativitate al arhitec- 
tului proiectant, inspirat de evoluţia teologică a peisajului naţional în contemporaneitate. 


Pictura 

După cum se știe, Biserica Ortodoxă sintetizează adevărul de credinţă prin itermendiul artei bisericeşti spritua- 
lizată, în special prin pictura menită să amplifice în sufletele credincioșilor mesajul evlaviei liturgice. Astfel, icoana 
devine o formă intuitivă de percepere a cuvântului și de transmitere a harului divin mântuitor, încât valoarea 
duhovnicească a locașului de cult este dată în mare măsură de reușita iconografică. 

Lucrările de pictură ale bisericii cu hramul „Pogorârea Sfântului Duh” din zona „Dacia” - Timișoara au fost efec- 
tuate pe o perioadă de 4 ani (1999-2003) și realizate pe o suprafață murală de 1870 mp. 

Cartea prezintă în amănunt locul de distribuire a icoanelor în altar, naos, pronaos și turlă cu respectarea integrală 
a picturii bizantine, dar și a celei românești, evidenţiată, bunăoară, în pictura din pridvor care actualizează pentru 
prima dată în Banat frescele brâncovenești de la Polovragi și Hurezi. 

Dimensiunea tematică se desfășoară pe 2/3 compoziţii de grup, scene de inspiraţie biblică în altar, iconostas, 
naos, pronaos; iar spaţiul de 3/5 este ocupat cu portrete individuale. 

Tematica dogmatică urmează modelul din Muntenia, și este extrasă cu prioritate din Noul Testament. 

Icoana Mântuitorului este înscrisă în majoritatea compozițiilor narative de inspiraţie biblică (peste 60 la număr), 
fiind întâlnită în toate componentele structurale, de la pridvor până la altar. 

Elementele peisagistice, de decor, prezente în structura unor importante icoane, potențează capacitatea nara- 
tivă a compozițiilor, precum scenele din viaţa Mântuitorului; iar culoarea, cu puterea ei de sugestie, impulsionează 
capacitatea de percepţie a imaginii artistice. 

Multiplele efecte artistice sunt date de poleiurile decorative și simbolurile executate cu foiţă de aur (21k), 
simbolizând harul divin, care asemenea aurului topit, fluidizează şi transfigurează trupurile sfinţilor; iar mulțimea 
chipurilor aureolate reprezintă o particularitate specifică spiritualităţii ortodoxe, menită să imprime cele mai pro- 
funde simţăminte de evlavie în sufletele credincioşilor. 

Pe de altă parte, unicitatea picturii acestei biserici rezidă în întrunirea tematică a celor patru tehnici cunoscute: 
fresca, tempera, mozaicul și vitraliul, executate nu doar decorativ, ci și tematic, spre a sugera că dincolo de valenţele 
propriu-zise ale artei bisericeşti se află înţelesuri mult mai profunde, de ordin dogmatic, liturgic, biblic şi istoric, o 
întreagă teologie în culori şi imagini. 

Realizat la nivelul | - demisol, vitraliul constituie un unicat în arta bisericească ortodoxă. Respectând integral 
taote prevederile erminiei picturii bizantine, iconostasul din vitraliu constituie o admirabilă premieră, cu valoare 
de unicat în ortodoxie, demonstrând totodată că aici s-a depășit cu succes concepţia potrivit căreia vitraliul ar fi 
impropriu artei iconografice bizantine. 

În exteriorul bisericii, se evidenţiază într-o nişă icoana de hram: Pogorârea Sfântului Duh, iar deasupra ușii prin- 
cipale este Pisania înscrisă în chenar. 


Sculptura 

Dintre piesele de sculptură care împodobesc acest Sfânt Locaș se evidenţiază în mod deosebit iconostasul, 
proscomidiarul şi Sfântul Mormânt. 

Iconostasul, catapeteasma sau tâmpla acestei biserici constituie piesa „de rezistență” a artei bisericești, de mare 
exigenţă iconografică din care sunt excluse și cele mai mici proporții; afirmându-se ca un ansamblu de sculptură 
prin monumentalintate şi prin atributele artistice încorporate. Geometrismul general este înnobilat de motive fito- 
forme (frunze și vrejuri de acant), conferindu-i prin dispunere și execuţie tehnică — o imagine de un real rafinament 
estetic. Proscomidiarul adăpostește o frumoasă masă-dulap, sculptată și cu ușile traforate pe care se pregătesc 
Cinstitele Daruri din pâine și vin, ce vor fi sfinţite prin prefacerea lor în Trupul și Sângele Domnului în cadrul Sfintei 
Liturghii. Sfântul Mormânt este o altă piesă unică, realizată din stejar, configurat în viziunea (stilizată) a unei porţi 
maramureșene, din etnografia românească. 


Exteriorul bisericii 

În exterior, deasupra pridvorului se află un foișor în care este amplasată clopotniţa, având trei clopote acţionate 
electronic. Ceasul marchează sferturile, jumătăţile și orele printr-un număr corespunzător de lovituri de ciocan, în 
două clopote cu tonalități diferite. Turla cu înălțimea de 29 metri în formă poligonală cu 8 ferestre, are și cupola 
interioară pe care este pictată icoana Pantocratorului. Deasupra cupolei este montată o cruce dublă, trilobată, iar 
o altă cruce este montată pe muchia vestică a coroanei acoperișului bisericii. Incinta bisericii este amenajată cu 
spaţii florale în alternativă cu zone verzi, trandafirii şi arborii de tuia. În acest frumos cadru natural, în dreapta aleii 
pietonale s-a construit între 2005-2008 o anexă denumită impropriu capelă făcând corp comun cu sfinţitul locaș 
de cult. Aici se oficiază parastasele. 

În stânga intrării principale în curtea bisericii, se află o troiță din lemn, iar în stânga intrării secundare în curtea 
bisericii se află o altă troiță, oferind o ambianţă de evlavie. 

În curtea bisericii se află și clădirea Oficiului parohial, ridicată între 2013-2014; în care, pe lângă calitatea ce o 
deţine, se oferă și ca spaţiu în care se desfășoară activităţile catehetice ale tineretului. 

Pe lângă acestea, în 2014 s-au realizat și utilităţile de apă și canal, pentru nevoile bisericii şi ale credincioşilor, iar 
în 2018 s-a montat pentru peretele dintre sud al bisericii o cismea din marmură albă cu trei robineţi. 

Recent, în mijlocul incintei bisericii a fost amplasat monumentul prototip intitulat Centenar de jertfă și înălțare 
(1918-2018), compus dintr-o piesă rotundă de marmură, semnificând trupul rotund ca o pâine al României Mari, 
cuprinzând jertfele tuturor eroilor, martirilor şi sfinţilor români. 

Am văzut până aici elementele comune, dar și cele particulare în arhitectura, pictura și sculptura bisericii din 
zona,„Dacia” — Timişoara. 

Mai departe, prezentul studiu monografic ne descoperă și unicatul activităţii misionar-pastorale săvârșită de 
cinstiții slujitori, cu multă dăruire, în numele lui Hristos și al Bisericii Sale. 

Astfel, pe lângă programul comun desfășurat la nivelul fiecărei parohii, acitivitatea misionar-pastorală desfăşurată 
aici își amplifică rodirea duhovnicească, concretizată în mai multe aspecte, după cum urmează: 

1. Încă din 2004, Părintele lector univ. dr. loan Bude își exercită activitatea didactică sub o formă pastorală, orga- 
nizând cu regularitate în fiecare zi de luni, între orele 18,30-20,30, un curs intensiv de studiu biblic cu participarea 
aprox. 70-90 credincioși. 

2. Evlavia liturgică specifică spiritualității ortodoxe este amplificată prin Liturghiile pastorale oficiate în fiecare 
sâmbătă începând cu ora 11, cu participarea mai multor categorii de credincioși. 

În primul rând, Liturghia dedicată părinţilor și copiilor botezați în anul anterior. Copiii astfel educați, vor deveni 
membrii ai grupului „Inocentia”, apoi ai Asociaţiei de tineret „Paideia” aparținătoare acestei parohii. 

În al doilea rând, Liturghii speciale cu participarea tinerilor cununaţi anul anterior — care se spovedesc şi se 
împărtășesc cu acest prilej. 

În al treilea rând, Liturghia pastorală dedicată răposaţilor din anul precedent, cu oficierea unui parastas urmat de 
un cuvânt de mângâiere. 

Pe de altă parte, programul „Hristos împărtășit copiilor” se aplică în fiecare duminică și sărbătoare prin împărtășirea 
aprox. 120-150 bebeluși. 

Apoi, în fiecare primăvară și toamnă se țin simpozioane naţionale și internaţionale de creaţie literar-religioasă, 
desfășurate sub genericul: „Cultul eroilor”; „Lumină lină”, „Per aspera ad astra”; „Columna 2000"; cu lansări de carte 
şi premieri pentru creaţiile mai deosebite. (În 26 de ani de funcţionare au avut loc peste 20 de lansări de carte, 
dintre care 8 au fost ale Părintelui lect. univ. dr. loan Bude). 

De cel puţin 4 ori pe an, Părintele Mitropolit loan vizitează și povăţuiește pe credincioșii acestei parohii. 

Din 2004 se desfășoară festivalul „Cântecele Betleemului”, având ca scop reactivarea corurilor bisercicești parohiale. 

Anual, de Paști, de Crăciun, de 1 și 8 martie au loc serbări susținute de corul mixt al parohiei, de corala „Inocen- 
tia”, precum și de școlile generale și de grădinițele aflate în proximitatea bisericii. 

Ultimul capitol al prezentului studiu îl constituie „câteve schiţe biografice” a celor implicaţi în edificarea biseri- 
cii. De fapt, cu ştiinţa, talentul artistic, îndemânarea și realizarea efectivă a arhitecturii, picturii şi sculpturii ne-am 
întâlnit deja în reușşitele concretizate în imaginile foto pe care le-am extras din anexa volumului. Schița biografică 
prezentată aici confirmă competenţa, spiritul artistic și dăruirea înaltelor personalităţi care au creat acest monu- 
ment unicat, născut în timp, spre a eterniza numele binecuvântate de Dumnzeu, care s-au implicat în edificarea 
lui: specialiști de înaltă calificare profesională, alături de membrii consiliului parohial, preoți și mireni, din timpul 
și de după contruirea acestei biserici. 

Din schiţa biografică privind autorii prezentului volum, reținem cu simțăminte de aleasă cinste numele Profe- 
sorului Petru Călin, erudit cercetător, editor și critic dramatic, dar și teolog autodidact, angajat efectiv la elaborarea 
proiectului tematic și cromatic, precum și la realizarea iconostasului unicat din vitralii. 

Cât privește pe parohul bisericii, Părintele loan Bude, lector universitar și protopop al Timișoarei, s-a dovedit a 
şi sufletul acestui sfinţit locaş de cult. Doctor în teologie, cu lucrări de referință în domeniu, a onorat catedra de 
Studii Biblice la Facultăţile de teologie din Timișoara și Caransebeș, iar ca protopop al Timișoarei a elaborat lucrări 
esenţiale privind istoricul şi activitatea religioasă a parohiilor ortodoxe timișorene. 

În concluzie, unicitatea arhitectonică, ca şi cea a artei bisericeşti, precum şi dinamismul liturgic, pastoral-misi- 
onar, patriotic şi cultural dovedesc pe deplin că locașul sfinţit de cult din zona „Dacia” —- Timișoara, este o Biserică 
vie și permanent lucrătoare. lar studiul de faţă reprezintă o caldă invitare de a-i trece pragul spre împărtășirea din 
harul Duhului Sfânt, al cărui hram îl poartă, și care-i este propriu, viu și lucrător. 

Parafrazându-l, în încheiere, pe Tudor Arghezi, vom spune: fii binecuvântat sfinţit locaș de cult, cinste celor 
care, într-o formă sau alta, și-au adus aportul la construirea Ta; și mai departe: fii binecuvântată carte, cinste celor 
care te-au scris! 

G. |. TOHĂNEANU, APOSTOL ŞI MĂRTURISITOR 
AL CUVÂNTULUI! 


1 G.. Tohăneanu, Ciudata viaţă a cuvintelor. Publicistică (1), Arad, Editura Tiparniţa, 2018, vol. I, 303 p, vol. II, 286 p., 
vol. III, 300 p. 


Dr. FLORIN-CORNELIU POPOVICI 


Mă aflu în fața unui paradox, acela de a vorbi 

despre profesorul G.I.Tohăneanu, sarcină ușoară 

(dată fiind bogăţia de informaţii), dar și extrem 

de in-grată și de dificilă (sărăcia cuvintelor când 

vine vorba de a zugrăvi un portret al magistrului). 

G | TOHĂNCANY Singura cale convenabilă este, cred, simplitatea 

sa A în complexitatea ei, nădejdea că G.I.Tohăneanu 

Fa i vorbește de la sine, opera sa în sprijinul limbii 

| > române fiind una monumentală. Aşadar, magis- 

„IE trul, spiritus rector, se recomandă de la sine. 

Indiscutabil, părintele Valentin Bugariu de la 

parohia Birda se poate considera un privilegiat, 

un beneficiar al întâlnirilor fericite, nu numai din 

punct de vedere teologic, religios, al întâlnirii cu 

şi al apropierii de Dumnezeu, ci și a întâlnirilor 

cu oameni providenţiali, G.|.Tohăneanu fiind unul 

dintre ei. A vorbi despre marele lingvist la modul 

trecut este o impietate, deoarce G.I.Tohăneanu 

este și va fi. Prin cărțile domniei sale, prin spirit, 
prin prezenţa aurorală. 

Prin purtarea de grijă a părintelui Valentin 

Bugariu care îndeplinește astfel o datorie pe care 

nu mă feresc să o numesc sacră (căci da, există 


- 
a cuvintelor şi o sacralitate a culturii de care, sper, nimeni nu 
Publicistică () se îndoiește), dublată de o datorie morală față 
de Profesorul său, acesta adună între coperţile 
A Volumul | „_atrei volume consistente (aproximativ 900 de 
j | pagini), reunite subtitlul de Publicistică, cele mai 
IZA î importante articole publicate de G.I.Tohăneanu 


în presa culturală a vremii. Chiar și așa, dincolo de o operă vastă, G.I.Tohăneanu nu poate fi prins între tipare, între 
cadrele rigide ale unei limitări. Pe de-o parte Omul, pe de alta Cărturarul. În scurta, dar consistenta prezentare 
făcută în debutul volumului întâi de publicistică, părintele Valentin Bugariu vorbește despre G..I.Tohăneanu, om de 
o rară valoare umană și profesională, în calitate de „ucenic“ al magistrului, cu nostalgie, dar și cu o firească emoție, 
dintr-o mare dragoste, dar și în semn de pioasă și uriașă preţuire, magistru care, iată, nu este numai un „apostol” 
al cuvântului, ci și un vrednic și elogios „mărturisitor” al său. 

Din cele trei volume de Publicistică, inspirat intitulate Ciudata viaţă a cuvintelor (şi asupra acestui aspect 
am să revin), inevitabil incomplete (perioada vizată fiind 1990-2005), descoperim un G.I.Tohăneanu de o aleasă 
nobleţe sufletească, un împătimit care se folosea de cuvânt cu o ușurință și o profunzime halucinantă, el fiind un 
adevărat „părinte” al lor, dar și mare, fidel și devotat prieten. 

G.I.Tohăneanu a fost un mare liturghisitor, un truditor pe ogorul credinței și al cuvântului, dar şi un „scormonitor” 
la temelia sensurilor lor, dascălul învăţat, luminător. Credinţa și creaţia, două cuvinte care se ortografiază cu aceeași 
literă C (precum Cristos), două domenii de referinţă care se întrepătrund și se completează reciproc. 

G..|.Tohăneanu este faurul care „lămurește” în focul explicaților sale docte sensul cuvântului. El este cel care dă 
viață cuvintelor, le și se înnobilează cu ele, e un veritabil Cavaler al Cuvântului. Toate articolele magistrului dau senzația 

că acesta povestește (din drag și dor de cuvânt), lucru întâmplat și cu ocazia seminariilor şi prelegerilor ţinute în 
faţa studenţilor, fascinante în esenţă. Din acest punct de vedere al „„povestașului”, G.I.Tohăneanu se înrudeşte cu 
un alt mare cărturar pe care l-au dat Literele timișorene, coleg de generaţie și de creaţie, profesorul Eugen Todoran, 
blând supranumit „moș Poveste”, datorită erudiţiei sale, tonului cald, patern cu care le vorbea tinerilor, dragostei 
sale de cuvânt. Prin limba română, structurată pe cea latină clasică, G.I.Tohăneanu înțelege să (se) mărturisească, 
dar și să caute febril cuvântul dincolo de Cuvânt. 

Până nu demult, în peisajul mediatic autohton exista o emisiune televizată care se numea „Am întâlnit și români 
fericiţi”. Raportându-ne la context, putem afirma că G..I.Tohăneanu a fost unul dintre ei. Dascăl șipedagog de școală 
veche, G.l.Tohăneanu, „patriarhul“ lingvisticii bănăţene, „gura de aur” a literelor românești, făuritor de „troiţe” din 
cuvinte, titan al exprimării corecte, îngrijite, „dascăl fără pereche”, „Profesorul” (|, p.19) nu a agreat nicicând piedes- 
talurile, ieșirile egocentrice la rampă, modestia sa fiind una proverbială. Aventura descoperirii sensurilor ascunse ale 
cuvintelor l-a fascinat pe G.I.Tohăneanu de-a lungul întregii sale existențe. Pentru domnia sa, limba latină clasică, 
„limba paternă” (|, p.20), cum o numește inspirat, reprezintă acel „acasă” simbolic înspre care năzuim cu toții și la 
care ne-ntoarcem periodic cu neprecupeţită râvnă. Ca într-un ritual, G.l.Tohăneanu ia cuvântul, îl disecă în părţile 
sale componente, și-l redă apoi șlefuit, „lăut”. lubitor de Eminescu a cărui operă omnia a pritocit-o filă cu filă, 
îndrăgostitul de cuvânt G.[.Tohăneanu nu a încetat niciun moment să ţină pledoarii extinse în favoarea limbii latine 
(fiind un destoinic apărător al ei), pe care nu a considerat-o nicicînd o limbă moartă, așa cum eronat se vehiculează, 
fiind încă o limbă indispensabilă prin care ne legitimăm ca popor (de aici și necesitatea introducerii latinei ca limbă 
de studiu în școli și licee, idee intens susținută de magistru). G.l.Tohăneanu e cel ce vine în întâmpinarea limbii 
latine clasice, act patriotic în esenţă: „Dacă româna este limba noastră maternă, atunci putem spune, cu aceeași 
îndreptăţire şi cu aceeași mândrie, că latina înseamnă pentru obştea românească limba ei paternă. Îmbogăţim 
astfel și conceptul <<patrie>>, extras din expresia latinească (terra) patria <<pământ al părinţilor>>; actualizăm, 
deopotrivă, măreţia gravă pe care noțiunea <<tată>>, <<părinte>> (pater) o avea în dreptul roman. [...] 

Într-adevăr, noi aparținem cu trup și suflet, prin modul de a gândi, de a simţi și de a ne exprima, lumii romane, ca 
ostrov răzlețit al latinităţii în partea ei extrem răsăriteană." (|, p.20) 

Articolele lui G.I.Tohăneanu împrumută din măreţia regalului cultural. Lingvist prin vocaţie ce a făcut din „cul- 
tivarea limbii” (|, p.25) o profesiune de căpătâi, cel ce regăsește Drumul latinităţii, care „rostogolește” cuvinte și 
„răstoarnă” sensuri, G.I.Tohăneanu își duce „bătăliile” pe câmpurile semantice. Domnia sa împrumută din alura, 
aura și mentalitatea întemeietorului, a deschizătorului de cale, a purtătorului de mesaj și de ștafetă. Faţă de limba 
română, G.I.Tohăneanu se simte îndatorat moral. Pentru cauza limbii române merge până-n pânzele albe. O face, 
însă nu oricum, ci la un înalt nivel de profesionalism şi de erudiție. În raport cu româna, G.I:Tohăneanu se comportă 
reverenţios, Fiu şi Domn al marii Doamne, limba română strămoșească, prilej de venerație și de (po)veste. 

Autorul Ciudatei vieţi a cuvintelor nu face paradă de limba română, ci, pur și simplu, o trăiește, îi declară dra- 
gostea sa eternă. Citindu-l pe „aurarul” G.I.Tohăneanu, avem revelații. Om de o vastă cultură, spirit enciclopedic, 
„mag', G.l.Tohăneanu percepe latina și româna ca pe-un joc lingvistic (plăcerea jocului). De aceea, nu e greu să-l 
iubeşti pe magistru. La fel de bine, nu e îndeajuns să-l citeşti, ci e obligatoriu să ţi-l şi însușeşti. 

Discursurile lui G.I.Tohăneanu se situează sub zodia surprizelor lingvistice, el durează în limba română, construieşte 
trainic şi temeinic. Din cunoștințele sale lingvistice vaste, G.l.Tohăneanu împărtășește cu o rară capacitate de a 
se dedica. Profesorul situat de-a lungul Cărării lingvistice românești, G.l.Tohăneanu face observaţii pertinente care 
au revoluţionat sistemul lingvistic. Bogăția exemplelor cu care îşi ornează argumentaţia, excelenta cunoaștere 
a textelor din care citează, fac din el un autentic „grămătic” Din spicele-cuvinte ale limbii române rodite din sol 
lingvistic fertil latin, G.I.Tohăneanu, Culegătorul, plămădește spice. G.I.Tohăneanu respiră cultură cum respiră aer. 
Având menirea de a fi revelator, domnia sa statornicește în limba română. Mintea magistrului nu poate fi cuprinsă, ci 
doar sondată. A-I citi și pătrunde pe „fenomen(al)ul”G.I.Tohăneanu, cel care ne „fură”, ne extrage din timpul profan, 
dincolo de „proba” iniţiatică și de fascinaţie, e o îndatorire patriotică. Profund analitic, G.l.Tohăneanu nu dă lecţii 
de limba română, ci oferă trăiri sublime de latinitate și de românitate. Prin recul, domnia sa ne pune față-n faţă cu 
propriii (proto)părinți. Iscusit cercetător, dar și „cercetaș”, G.l.Tohăneanu merge pe firul cuvintelor, compară, explică, 
găseşte rădăcini, sensuri și semnificaţii, reface simbolice drumuri între „atunci” și „acum” Cum se raportează cel în 
cauză la limba română, implicit la limba latină din care aceasta provine? lubind-o, iubindu-le. 

Cum ar arăta lingvistica românească fără contribuţia decisivă a maestrului G.I.Tohăneanu? Cu siguranţă, mai 
„altfel”, mai singură, piezișă și mai săracă, vorba poetului. 

G.I.Tohăneanu percepe limba latină ca pe-un imens și inestimabil tezaur/rezervor din care se inspiră limba 
română. A scoate la lumină acest tezaur, a-l conserva, a ne sprijini cercetările în baza acestuia și a-l pune-n valoare 
e o datorie sacră. Magistrul Tohăneanu are vocația căutătorului de comori: „[...] să luminăm obârşia cuvântului și 

peripeţiile lui semantice [...]” (1, p.56). G.I.Tohăneanu, cel care are vocația risipirii, a pierderii și-apoi a regăsirii în și 
prin intermediul cuvântului scris/rostit, dublată de vocaţia integratoare, primește moștenire, dar și lasă moștenire sub 
forma cuvântului înnobilat. A ne familiariza cu publicistica maestrului și cu lucrările sale în sprijinul cuvântului echi- 
valează cu o necesară primenire interioară. ,„Gospodar”al limbii române, legitim cunoscător al ei, G.l.Tohăneanu își 
declară apartenenţa la spaţiul mioritic. Grija sa față de limba română e similară cu actul de (re)punere în posesie, 
iar studiile sale lingvistice, veritabile exerciții de a pune temelii și de adoraţie, au calitatea „jertfei” simbolice. Cel care 
adoră rostirea românească se apropie de limba strămoșilor cu venerație, făcând pentru templul limbii române un 
adevărat cult. Nu e închinare la idoli, ci parte integrantă din actul drept mărturisitor sau misionar. 

În scris sau de la catedră, fascinantul G.I.Tohăneanu are vocaţie didactico-pedagogică. Magistrul nu aparţine doar 
Timişoarei, Braşovului sau Galaţiului, ci e al întregii ţări, fiind un „bun” patrimonial. În afara unor premii onorante, nu 
am ştiinţă ca de-acum celebrul lingvist să fi fost inclus în Academia Română (instituţie care l-a răsplătit, în 1965, cu 
Premiul „Timotei Cipariu”, pentru prima sa carte publicată, Studii de stilistică eminesciană). De aceea, o grabnică 
reparaţie morală postumă este absolut necesară. ,„Moștenirea”lui G.l.Tohăneanu nu se cuantifică în conturi în bancă, 
averi, bunuri mobile sau imobile, ci e reprezentată de zecile de generaţii de studenți care i-au trecut prin mână, 
de discipolii pe care i-a format, de cărţile cu valoare de testament care dobândesc valoare de document lingvistic. 
Simplu spus, averea lui G.I.Tohăneanu, „comunitatea” sa de avere o reprezintă limba română: „Sunt dascăl și, de 
m-aş zămisli iarăși, dascăl aş rămâne. De vreme îndelungată predau latina și româna, prin urmare aceeași limbă. 
Contactul asiduu cu gândirea antică; dificultăţile, uneori de neînchipuit, ale frazei latine mi-au creat de timpuriu și 
mi-au întreținut, întreținându-l, sentimentul acut al propriilor margini. Mai simplu spus: mi-am dat repede seama cât 
de firavă e <<ştiința>> mea, cât de firavă rămâne-va ea chiar și în ceasul de cumpănă al ultimei socoate. Departe 
de a fi deprimant, sentimentul acesta s-a dovedit, cu timpul, stenic — un fel de <<dulce limitare>>, cum spune 
Blaga - îndrumându-mă să interpretez labor improbus ca noimă supremă a privilegiului vieţii. M-am străduit să-mi 
lărgesc mereu zările înguste ale cunoașterii sub zodia <<febrei de noapte şi zi>>. [...] 

Ca dascăl, n-am vorbit niciodată decât despre ceea ce însumi înţeleg și știu foarte bine: despre rădăcinile istorice 
ale graiului mioritic, despre nobila-i obârşie, dar și despre infinitele-i disponibilităţi de rostire limpede, răspicată 
şi bine sunătoare a cugetului și a sufletului românesc, întruchipate în folclor, în pitoreasca vorbire de toate zilele, 
dar, mai ales, în operele literare nevremelnice. Din stimă faţă de ascultători, m-am exprimat simplu și clar, evitând 
sistematic una din cele mai grave ipostaze ale imposturii, aceea care lasă să se înțeleagă că <<a fi inaccesibil>> e tot 
una cu <<a fi profund>>. Am manifestat rezerve sau cel puţin prudenţă faţă de unele direcţii foarte <<moderne>> 
de cercetare filologică, bine știind că <<m6dele>> au, şi ele, slăbiciunea lor: mor tinere. ([, p.64) 

Revenind la titlul celor trei volume de publicistică, Ciudata viaţă a cuvintelor, ele stau sub semnul bizarului, 
uneori al neînţelesului și al uimirii, al hazardului și al inexplicabilului. Viaţa cuvintelor nu e „normală” (fixă sau sta- 
bilită pentru totdeauna), ci „ciudată”, maleabilă, supusă devenirii, miza pe cuvânt, pe cât de înșelătoare, pe-atât 
de necesară. Apoi, e dilema dacă, într-adevăr, noi controlăm cuvintele sau ele ne controlează și ne iau în posesie, 
dacă, în momentele sale de „revoltă”, creaţia nu se „ridică” împotriva creatorului sau dacă, ele însele, cuvintele 
au personalitate de sine stătătoare, sunt „alunecoase', pline de mister, năbădăioase, aparent greu de înţeles, dar 
mult dorite și iubite: „Cine are de furcă de-a lungul anilor, cu firea năzuroasă, disimulată a cuvintelor — iubindu-le 
pentru ceea ce mărturisesc și detestându-le, cu obidă, pentru câte nu sunt vrednice să spună — acela se convinge, 
cu timpul, de <<ascunzișurile>>, de <<viclenia>> lor” (II, p.60) 

G.I.Tohăneanu își scrie articolele sub formă de însemnări și nu sub formă de lucrări ştiinţifice, nu predă (româna 
sau latina), ci se predă, oferă, deszăgăzuiește izvorul, curăță fântâna, se „uceniceşte” la și pătrunde „în făuriștea lui 
Eminescu” (|, p.64), dar și în lumea de poveste creată de „Cel-din-Lancrăm” (II, p.31), autorul celebrului dicton „limba 
este întâiul mare Poem al lumii!” (II, p.83). Prin cuvânt, magistrul se dezmărginește, leapădă hotarul. În întreaga-i 
strălucită carieră didactică, domnia sa nu a dat curs nicicând efemerelor glasuri de sirenă ale discuţiilor sterile: 
„Nu am cultivat polemica de tip catedratic, considerând-o, în lipsa celui vizat, subumană, iar pe colegi ni i-am 
citat decât atunci când, despre contribuţiile lor științifice, nu puteam spune decât cuvinte de laudă. Mângăietor e, 
pentru mine, amănuntul că m-am bucurat, totdeauna, de înţelegerea elevilor mei, astăzi vrednici slujitori ai culturii 
şi şcolii românești, aici şi în toate colţurile ţării. Mulţi mi-au devenit şi mi-au rămas prieteni de nădejde. Către ei se 
îndreaptă, și acum, gândul înlăcrimat al unei afecţiuni nesmintite” (|, p.65-66) 

G.I.Tohăneanu manifestă o rară capacitate de dăruire și de „trăire plenitudinară”(, p.67). În ciuda uriașului aport 
adus la cultivarea îmbogățirea limbii române, în modestia-i proverbială („erudiţia <<în sine>>, formă penibilă a 
ostentaţiei”-l, p.65), are impresia că ar fi putut face mult mai mult pentru limba strămoșească. Elogiator și promotor 
al dictonului Mens sana in corpore sano ce presupune nu doar pledoarie pentru viaţa sănătoasă, ci și pentru „elevare 

morală” (|, p.67), G.I.Tohăneanu creează sub semnul 
„Olimpismului”, al înălţării spirituale spre culmile lim- 
bii române, de unde și „dreptul la <<înseninare>>”. 


(|, p.66) 
G. |. TOHĂMCANY Legătura lui G.l.Tohăneanu cu strămoșii este 


una esenţială, asemeni lor, el fiind unul dintre 
„descălecători”. lubitor de limbă şi de Carpaţi (cărora 
le creionează un portret tulburător), domnia sa a 
pledat necontenit pentru unitate: „Din mănunchiul 
trăsăturilor distinctive ale Românei, cea mai izbitoare 
este, pentru specialiştii străini, remarcabila ei unitate, 
care-i asigură un loc special în peisajul idiomurilor 
neolatine.” (|, p.68) 

Citind cele trei volume de publicistică, avem 
revelaţia revelațiilor succesive, starea de beatitudine 
şi de înălțare sufletească a magistrului ori de câte 
ori descoperea sensurile ascunse ale limbii latine, 
„lamura graiului strămoșesc” (|, p.69) În spiritul lui 
Eminescu, G.l.Tohăneanu, faurul, lămuritorul, trudi- 
torul e mânat de „nostalgia lui împreună“ ([,.p.72). 


UL 


Prin extensie, eminescianul „tu-mamă, tu iubită, noi 


a cuvintelor 
Publicistică ([) (idem), în cazul eruditului lingvist, poate fi interpretat 
Y | | II ca tu-limbă română, tu-limbă latină. Fără a fi urmărit 


de riscul cuvintelor din coadă sunătoare, îndrăznesc 
să afirm că G.I.Tohăneanu, cel școlit la clasici, e de con- 
fesiune român, iar „religia“ sa, limba română. Din dorul 
de limba română, acesta își ia darul. G.l:Tohăneanu, 
prin moștenirea de tip spiritual pe care ne-o lasă, dă sensuri noi și semnificaţii scrisului în limba română, ne face 
conștienți de uriașul tezaur lingvistic deținut de graiul strămoșesc. Șarmant, original în abordare, mereu cu umorul 
şi cu ştiinţa de carte la el (apanaj al omului inteligent), șugubăţ, dar necruţător cu cei care siluiesc limba română, 
G.I.Tohăneanu e un hiper lucid spirit analitic, o capacitate asociativă şi argumentativă uimitoare. Dragostea sa de 
verb se definește prin aceea că fiecare cuvânt luat spre exemplificare îşi are mica sa istorie lingvistică, micul său 
periplu de la origine, prin stadiul de influenţe, conversii și mutații lexico-semantice, până în stadiul actual de folosire. 
Baza e latina și greaca veche, însă G.I.Tohăneanu nu se mulțumește doar cu/opreşte doar la atât, ci merge pe firul 
etimologic al cuvântului, face conexiuni docte cu franceza, engleza, italiana sau germana. Totul e mai mult decât 
o strălucită punere în temă, e o sărbătoare a cuvintelor. G.I.Tohăneanu se apropie de sensul/rădăcinile cuvintelor 
la modul festiv, celebrator. Între toate nevoile fundamentale ale Omului Tohăneanu, nevoia acută de exprimare, 
nevoia de a fi în, prin și printre cuvintele prietene. 

Preluând din discursul lui Tohăneanu despre opera lui Sadoveanu, reliefăm o dată în plus lipsa de paradă de 
intelect, discreţia de care a dat dovadă magistrul, model de demnitate, de așezare în sine și de plinătate sufle- 
tească: „sub semnul fericit al discreţiei, niciodată sub acela, descurajant al erudiţiei ostentative”, (|, p.143) Îndărătul 
savantului, omul simplu, țăranul ancestral din care se trage. 

Volumul | din Publicistică adună între paginile sale cuvinte tălmăcite, precum: ambiţie, bust, treptat, casnic, 
cărare, potecă-potică, june, candidat, pecuniar, păcurar, sarcasm, lacună, firmament, recidivă, trivial, poftim, haide, 
ostracism, ţară, brumă, doamnă, piatră, mormânt, șarm, iarnă, paște, crezământ, teacă, a se încrede, cal, mereuţ, 
astruca, orfir, parlament, îndruga, delir, petrol, sălbatic, nătărău, neted, clopoțel, sur, vagadond, dobitoc, răscruce, 
rană, întunecime, corosiv, rost, unanim, canalie, baionetă, șpagă, șrapnel, pomadă, urât, brumă, cerneală, întinde, 
matusalem, succint, podoabă, revigora, făt (|). 

Sub semnul aventurii lingvistice, G.l.Tohăneanu ne povoacă la primenire intelectuală, oferindu-ne explicaţii 
riguroase, unele cu titlu de inedit. Învăţarea ca joc are un rol tonic, terapeutic, reconfortant. De aceea, cele trei 
volume invocate se citesc cu plăcere și cu interes. Citindu-l pe Tohăneanu, ieșim, indiscutabil, îmbogăţiţi. Neobosit 
tălmaci, expert în rostirea românească, maestru „grădinar”, tot atâtea atribute care caracterizează uriașa persona- 
litate a lingvistului. Sub aspect tematic, operele din care exemplifică G.I.Tohăneanu sunt tot atâtea exemple de 
virtuozitate literară. „Deprins cu <<despicarea>> cuvintelor [...]”(I, p.288), Tohăneanu dă dovadă de brevilocvenţă, 

de vorbire scurtă, concentrată, densă. La nivel de limba română, în procesul educativ, pentru carenţele elevilor și 
studenţilor, sunt de vină profesorii: „În predarea limbii române la toate nivelele învățământului, cel mai neglijat, 
din păcate, domeniu este formarea cuvintelor, adică tocmai acela unde cu mai multă pregnanţă ni se învederează 
extraordinara disponibilitate a graiului strămoșesc de a se primeni, de a se înnoi, de a se înmlădia în fel şi chip în 
vederea unei exprimări cât mai exacte, mai nuanţate, mai suple. Realitatea este că elevii și studenții noștri filologi 
cunosc puţine lucruri în legătură cu formarea cuvintelor, iar de vină suntem, în primul rând și aproape exclusiv, 
noi, dascălii, care manifestăm, în această privinţă o regretabilă și păgubitoare inerție: (|, p.266) 

Și cum felul de a ne adresa în limba maternă ne caracterizează pe fiecare în parte, G.l.Tohăneanu nu-i menajează 
pe aceia care, români fiind, uzează de limba română după bunul plac: „Categoriile largi de vorbitori și scriitori de 
la noi - ziarişti, redactori la posturile de radio și televiziune, ba chiar înalţi demnitari și oratori în Parlamentul țării 
- învederează în ultimii ani tendinţa de a se crampona de câteva cuvinte, folosite şi răsfolosite din convingerea, 
greu de clintit, că ele <<sună bine>>, poleind sărbezimea enunţului și conferindu-i un aspect distinsoid! (|, p.293) 

G.I.Tohăneanu șlefuiește cuvintele, preschimbându-le-n diamante, și în cel de-al doilea volum din Ciudata viaţă 
a cuvintelor: măi, baltă, prour, lighioană, greier, fluture, privighetoare, scrum, toarce, fericit, dop, veni, sur, imn, 
viu, pădure, amâna, șăgalnic, răsări, Gheorghe, mal, țărm, liman, piedică, ciur, caier, vedea, cumplit, tiptil, pehlivan, 
ploscă, broboadă, tânjală, coleașă, potecă, turmentat, întâmpla, eres, îngâna, luneca, vitreg, mașteră, domnie, 
sfinţie, lotru, obrăzar, scrisoare, coace, păli, pârgui, bucă, colb, codru, goleţ, lăieţ (II). 

Faţă de limba strămoșească, G.I.Tohăneanu se manifestă onest, jumătăţile de măsură, improvizaţia, speculaţiile, 
formulările hazardate, fabulaţiile, amatorismul, interpretările tendenţioase și excesele fiind considerate tot atâtea 
forme de impietate. Latinist convins, Profesorul dezaprobă vehement „părerismul”, luând atitudine împotriva fal- 
sificatorilor de istorie sau a evidenţelor, folosindu-se de puterea argumentului solid, intens documentat și probat 
ştiinţific. Acolo unde este cazul, face recomandări pertinente: „Celor atinși de morbul dacomaniei nu le place să li 
se amintească faptul de netăgăduit că numărul cuvintelor românești care aparțin în chip neîndoielnic substratului 
lexical autohton, preroman, este firav: sub 100. Fac precizarea pentru că tentaţia de a spori cu orice preţ această 
cifră acţionează tiranic asupra pseudo-specialiștilor, care au bătut o atare tobă mai ales în răstimpul 1950-1989, 
când era binevenită orice tendinţă de obnubilare a latinităţii neamului şi chiar a limbii române. Adică: de renunțare 
la certificatul de nobleţe a obârşiei noastre, la legătura verticală indestructibilă cu Roma eternă. În privinţa tra- 
cologilor prefăcuţi — care, din păcate, mişună încă şi se zbenguie <<nepedepsiţi>> de nimeni -opinia publică ar 
trebui să fie ceva mai bine informată. Ca să poată fi luat în serios într-un domeniu atât de dificil, un filolog trebuie 
să îndeplinească următoarele condiţii: să aibă serioase cunoştinţe de indoeuropenistică; să stăpânească limbile 
clasice, latina și greaca veche; dar şi pe cele balcanice, să se miște dezinvolt în istoria limbii albaneze. Cum fiecare din 
aceste condiţii — ca să nu mai vorbesc de toate laolaltă - sunt foarte greu de îndeplinit de către un singur cărturar, 
rezultă în chipul cel mai firesc că numărul specialiștilor noștri autorizați să se pronunţe în problema substratului 
rămâne infim: Al. Philippide, B.P. Hasdeu, Ovid Densusianu, Sextil Pușcariu, |. |. Russu, Al. Graur, G. Ivănescu, Grigore 
Brâncuș, Ariton Vraciu, Cicerone Poghirc. Noi ceilalţi, când afirmăm despre un cuvânt că aparţine substratului, ne 
întemeiem, din prudenţă, pe consensul lor: (II, p.8-9) 

Deși prieten al cuvintelor, „îmblânzitor” al lor, G.I.Tohăneanu se apropie de ele cu precauție, emoție, smerenie 
şi respect: „mă încumet să definesc [...]” (II, p.60) Domnia sa trăiește (în) limba română, se însufleţeşte pe seama 
ei, limba română, continuatoare a celei latine fiind parte organică din fiinţa sa. Pentru lingvist, nimic nu egalează 
bucuria rostitului, după o îndelungă, rodnică și fericită cercetare: „Este o bucurie, cred, să afli şi să regândești 
afinitățile originare dintre cuvintele ulterior răzlețite. De câte ori prilej se iveşte, datori suntem să căşunăm această 
bucurie rostitorilor graiului mioritic. (II, p.63) 

Meseria de „îmblânzitor” de cuvinte nu este una ușoară, la îndemâna tuturor, fiindcă, nu-i așa, cuvintele au 
caracter politropic, multitudinea lor de „măști”-identităţi dând impresia de etern carnaval. Ca oamenii, cuvintele 
oferă și ele propriul spectacol: „Adevărata faţă a cuvintelor se vădeşte nu o dată vicleană și amăgitoare: este o 
dulce osteneală să o descoperi” (II, p.87) În acelaşi timp, împrumutând calităţi antropomorfe, cuvântul e purtător 
de emoție - „forța emoţională a cuvântului. (II, p.92) 

G.I.Tohăneanu ne poartă prin „eoni” de lectură: Mihai Eminescu, Lucian Blaga, Alexandru Macedonski, Camil 
Petrescu, Şt. O. Iosif, |. Budai-Deleanu, C. Negruzzi, D.Bolinineanu, |. Heliade-Rădulescu, Grigore Alexandrescu, Vasile 
Alecsandri, I.L.Caragiale, G.Călinescu, lon Creangă, B.PHasdeu, loan lonocenţiu Micu, V.Voiculescu, C. Bolliac, Mihail 
Sadoveanu, G. Bacovia, Geo Bogza, Romulus Vulcănescu, Tudor Arghezi, Octavian Goga, C. Ardeleanu, Nicolae 
Bălcescu, George Topârceanu, Duiliu Zamfirescu, lon Agârbiceanu, Emil Gârleanu, Anton Pann, lonel Teodoreanu, 
Dosoftei, loan Micu Moldovan, George Coșbuc, Coresi, Miron Costin, Nicolae Filimon, Calistrat Hogaș, lon Pillat, Sextil 
Pușcariu, Alecu Văcărescu, Pavel Dan, lon Slavici, D.Cantemir, Duiliu Zamfirescu, Virgil Birou, Stoica de Haţeg, Bogdan 

Petriceicu Hasdeu, Enea Hodoș, Radu Greceanu, 

George Murnu, lon Barbu, Nicolae lorga, Nicolae 

Titulescu, Barbu Șt.Delavrancea, Marin Preda, Cezar 

Petrescu, Nicolae Labiş, Petre Ispirescu, TudorVianu, 

G, l, ŢOHANCANY lon Minulescu, |.Neculce, Nichita Stănescu, George 

în. Lesnea, Gib Mihăescu, Liviu Rebreanu, Demostene 

A Botez, Titu Maiorescu, lon Frunzetti, Edgar Papu, 

Victor lon Popa, Radu Tudoran, Gala Galaction, Radu 

Gyr, Victor Eftimiu, Cicerone Theodorescu, Nicolae 

Filimon, Şt. Augustin Doinaș, Mateiu Caragiale, 

Damian Stănoiu, Radu Popescu, Al.Teodoreanu, 

Dosoftei, Al. Vlahuţă, V. Em. Galan, Zaharia Stancu, 

Jean Bart, Radu Stanca, D.Anghel, Petru Dumitriu, 

Simeon FI. Marian, lon Pop-Reteganul, Constantin 

Sandu-Aldea, Miron Radu Paraschivescu, Dimitrie 

Țichindeal, Eusebiu Camilar, Titus Popovici, Traian 

Demetrescu ş.a. Nu sunt simple înşiruiri de nume 

şi de opere, ci lecturi intense ale lui G.l.Tohăneanu 
din care extrage, pune pe tapet, explică. 

Citatele din traducerile realizate din Cicero, 


a cuvintelor Socrate, Schiller, Lucretius, Vergilius, Ovidiu, Louis 
a Comperos, J.B.Pristley, Rainer Maria Rilke, Titus 
Publicistică ([) Livius, Shakespeare, Goethe, Horatius, Cervantes 
Volumul II ş.a. vin să întregească bogăţia textelor analizate 

Î A de magistrul Tohăneanu. 
e A Pornind de la constatarea celebră a lui |. Budai 
ă < 22 Deleanu despre,,Neajungerea limbii”, G.I.Tohănenau 


face distincția între poeţi și prozatori: „Poeţii, mai 
abitir decât confrații lor prozatori, simt şi resimt 
sărăcia relative a vocabularului limbii în care scriu” (II, p.150) 

Aceeași problemă se aplică și în cazul traducătorilor: „Confruntaţi cu dificultățile de tot soiul pe care le implică 
<<versiunea> > -adică <<răsucirea>> unui text literar dintr-o limbă și alta - traducătorii sunt tentaţi și, nu o data, 
nevoiţi să <<inoveze>>, adică să <<creeze>> formaţii lexicale proprii, inexistente până atunci. Abia dacă trebuie 
să mai adaug că aceste creaţii proprii sunt valabile în măsura în care ele respect legile sau tendinţele formării de 
cuvinte noi în perimetrul limbii respective. Faptul că, în majoritatea cazurilor, aceste formaţii noi nu se impun, nu sunt 
însușite de obștea vorbitorilor, nu pătrund <<în uz>>, adică nu circulă în procesul intercomunicării obișnuite, - nu 
este de natură să-i descurajeze pe traducători. Condiţia sine-qua-non a oricărui cuvânt nou este ca el să fie imediat 
inteligibil obștii, adică să fie constituit potrivit cu sistemul formării de cuvinte noi în limba respective” (II, p.152) 

La fel de riguros structurat, volumul al III-lea continuă aventura etimologică: remuneraţie (salariu, retribuție, 
soldă, onorariu, simbrie, leafă, diurnă), pensie, moment (clipă), otravă, victimă, nespus (negrăit), invidie (ciudă, 
pizmă), străbun, rămâne, rămășag, pricopsi, arcan, amăgi, obadă, cătușe, verigă, rubric, vag, milă, arătare, învăța, 
discipol, fura, nimicuri, sătura, bezmetic, tărâm, licări, vorbă, lacom, trebnic, ins, fragment, fraged, naufragiu, cufunda, 
zarişte, caricature, capriciu, păcurar, laș, fântână, greblă (III). 

Efectul inspirat al alegerii cuvintelor de către Tohăneanu se reflectă în profunzimea analizei. Nu e ușor să gesti- 
onezi „viaţa palpitant capricioasă a cuvintelor”, transcrie părintele Valentin Bugariu pe coperta a IV-a a volumelor 
menţionate. 

G..Tohăneanu, seducătorul-sedus locuiește” în limba română. Ca o „gazdă” primitoare, el ne propune o călătorie 
de neuitat prin limba română, ocazie cu care ne explică, ne este călăuză în raiul limbii strămoșești, dragostea sa dintâi. 

Parafrazând un dicton celebru, fără Tohăneanu am fi mai altfel, și mai săraci. Ciudata viaţă a cuvintelor are 
valoare de filon cultural. A lua „lumină “de la G.I.Tohăneanu reprezintă îmbogățirea culturală a fiecăruia dintre noi. 

CU DRAG ŞI DOR, DESPRE PĂRINTELE 
CRĂCIUN OPRE... 


Preot CIPRIAN ENE - Parohia Cebza 


Mărturisire în puţine cuvinte, despre o 
mărturie prin viaţă. Câteva cuvinte nu pot 
descrie puterea cuvântului unui Părinte 
ales, dragostea, iertarea și blândeţea sa, 
dobândite în Oxfordul duhovnicesc al celor 
mai cumplite închisori comuniste (Pitești, 
Gherla, Aiud și altele), care în loc de distru- 
gerea credinţei prin reeducare, au readus 
printre noi învăţători ai dreptei credinţe, 
mai ales prin viaţa, dăruirea și jertfelni- 
cia lor. Scriu aceste puţine cuvinte despre 
părintele Crăciun Opre, mai întâi pentru 
a-mi șopti binecuvântarea primită de la 
Bunul Dumnezeu prin cei aleși din veac 
ai Săi, iar mai apoi, pentru a-mi duce mai 
departe ascultarea pe care mi-am luat-o în 
fața Domnului, aceea de a vesti neîncetat 
bucuria aflării unui Om, cât un Rai de sme- 
renie. 

L-am întâlnit prima dată pe Părintele 

Crăciun, aşa cum sunt sigur că este și acum 
în ceruri... slujind Sfânta Liturghie. El în 
afară de timp, noi risipiţi în timp, grăbiţi să 
ajungem la o altă mănăstire. Nu am aștep- 
tat finalul Sfintei Liturghii, nu am luat bine- 
cuvântare, doar mi-am spus: L-am văzut pe 
Părintele, și aste este de ajuns... Părintele însă 
nu a fost de acord și pe drumul de întoar- 
cere, prin glasul maicii preotese Anișoara, 
ne-a invitat în casa sa din Cinciș, pentru ane 
oferi câteva volume din cartea Spre Tabor. 
Mai târziu am înţeles cine era în drum spre, 
și cine era Taborul. 
. Am ajunscuooră înainte de miezul nop- 
ţii și maica preoteasă ne aștepta în pragul casei. Din acel moment, maica preoteasă a atâtor pelerinei a devenit 
și Maica noastră. Ne-a pofitit în casă, ne-a ospătat atât trupește cât și duhovnicește, încât ne întrebam dacă soţia 
părintelui este aşa, oare cum este părintele? Şi răspunsul la întrebare a venit firesc, cum de altfel veneau cam toate 
răspunsurile din partea Părintelui. Nici nu am apucat să termin dialogul cu gândul, când a apărut Părintele. Părin- 
tele și Maica, Maria și Marta, smerenie și dragoste jertfelnică... 

Am stat împreună cam două ore după miezul nopţii, după care ne-am despărţit cu greu, așa cum erau mai 
toate despărţirile de Părintele. Am ajuns cu 4 ore întârziere la mănăstirea unde părinţii ne așteptau și pe noi la 
privegherea de la miezul nopţii. Cum am coborât din mașină, au bătut clopotele pentru începerea slujbei. Părin- 
ţii ne-au mărturisit că din cauza, noi spunem datorită, unor mici ispite mănăstirești, nu au putut începe Sfânta 
Liturghie la miezul nopţii, așa cum era programat. Un alt dar făcut nouă de Părintele Crăciun, după prilejul de a-l 
vedea: bucuria de a participa la Sfânta Liturghie. Mai târziu am priceput că acesta era și crezul Părintelui, Mai întâi 
de toate Liturghia şi apoi viaţa... 


Învierea 23 


În următoarele luni, ne-am întors iar şi iar la Cinciş să îi revedem pe Părintele şi pe Maica. Drumurile noastre 
către acest loc încărcat de har, au devenit o obișnuinţă. Părintele ne primea chiar săptămânal, încât, la un moment 
dat am gândit în necredinţa mea, că dacă drumurile noastre vor continua în acest ritm, nu vom mai avea bani 
de benzină să circulăm pe drumurile pe care le străbăteam zilnic, spre locul de muncă. Am trecut peste acest mic 
impediment și la prima revedere a Părintelui, acesta ne-a poftit în casă și a rugat-o pe maica preoteasă, ca după 
ce pune pe masă ceva de-ale gurii, să scoată pentru mine ceva bănuţi, că-i cam scumpă benzina astăzi... Cam 
acesta era Părintele. 

Cu ocazia unei alte vizite, l-am găsit pe Părintele spovedind. După ce am luat binecuvântare și ne-am umplut 
sufletele cu bucurie, i-am spus Părintelui că urma să mergem către Prislop, iar el, ucenicul Părintelui Arsenie, 
duhovnicul Maicilor de la Prislop, cu multă smerenie, a întrebat dacă se mai găseşte un loc și pentru Sfinţia sa. 
Alt dar... Drumul de la Cinciș către Prislop a fost unul de neuitat. Aveam într-o parte peisajul minunat al pădurii, 
iar în cealaltă parte o altă minune, Părintele nostru. Tot drumul a fost presărat cu glume de post, marca Părintele 
Crăciun, tâlcuite cu învățături duhovnicești care nu se uită. La un moment dat, Părintele ne-a îndemnat să nu mai 
facem glume, pentru că de acum are cine să glumească cu șoferul, drumul cam greu. 

Am ajuns la Prislop și Părintele Crăciun ni l-a prezentat pe Părintele Vasile Prescură, un apropiat al Părintelui 
Arsenie. Privindu-i, puteai să mărturisești fără să te înșeli... icoană lângă icoană... Am pornit apoi spre mormântul 
Părintelui Arsenie. Ne doream ca acest drum să nu se termine niciodată. Părea a fi o cărare spre Împărăţie. Părin- 
tele s-a oprit la fiecare cruce din cimitirul mănăstirii, care se află înainte de mormântul Părintelui Arsenie și ne-a 
predat o lecţie de aducere aminte unică în felul ei. În faţa fiecărei cruci rostea numele maicii care se odihnea acolo 
şi povestea vieţii ei pământești. Părea a fi un pomelnic sau un necrolog, rostit cu toată dragostea și bucuria unei 
misiuni împlinite până la capăt și dincolo de el. Apoi la mormântul de mai sus, Părintele și ucenicul Părintelui. Ce 
bucurie! Ce pace! Ce liniște! Am plecat de la mormântul Părintelui Arsenie cam câţi oameni intră într-o mașină 
mică. Jos, la poarta mănăstirii am ajuns noi și alţi 50 de pelerini, atrași ca un magnet de bucuria și jovialitatea unui 
Părinte Crăciun, care se numea Crăciun și în ziua de Paști, cum îi plăcea să glumească adesea, şi care nouă ne era 
Crăciun cu fiecare naștere duhovnicească ce o primeam prin sfat, spovedanie sau revedere dragă. 

De atunci l-am văzut din ce în ce mai rar, dar după nevrednicia mea l-am pomenit mai des, mai întâi în rugăciunile 
unui profesor de religie care-și căuta rostul vieţii, iar mai apoi în rugăciunile unui preot la început de drum, ajuns 
aici cu mijlocirea și ajutorul Părinților din părţile Hunedoarei, unul de la Prislop, celălalt de la Cinciș. Fără să-mi dau 
seama, Părintele Crăciun a devenit unul din modelele preoţiei noastre. De la el am învăţat lucruri esenţiale slujirii 
preoțești, prin cuvinte care m-au mângâiat sufletește dar care m-au și cutremurat spre înțelepţire (cum să nu te 
cutremure oare privirea plină de blândeţe a părintelui care rostea parcă printre lacrimi, astăzi, mai multca oricând, este 
nevoie de o reîncreștinare a preoţilor noștri...). 

Cu doar câteva zile înainte ca Bunul Dumnezeu să mă cheme și pe mine a-i fi slujitor la Sfântul Altar, l-am 
rugat pe Părintele Crăciun sa-mi dea un sfat drept călăuză pe drumul preoţiei mele. Nu știam că vor fi ultimele 
sale cuvinte pentru mine din casa sa de la Cinciş, dar le-am simţit venind cu atâta dragoste și bunătate, cam cum 
veneau cuvintele bătrânilor îmbunătăţiţi cuprinse în filele Patericelor de demult. Mi-a spus atunci după o pauză 
mai lungă.. Va trebui să dobândești smerenie, blândeţe, răbdare, dragoste și cam atât... Bineînţeles că nici atunci nu 
le aveam și nici acum nu le-am agonisit, dar cât timp ne-a mai rămas, ducem nădejdea că le vom dobândi cândva, 
prin milostivirea Bunului Dumnezeu și mijlocirea sfinţilor noștri. 

Toate acestea, dimpreună cu cele multe care nu se pot spune acum, ne bucură sufletele și ne redau nădejdea, 
pacea și împlinirea sufletească. Și încă ceva... Intrarea Părintelui Crăciun în lerusalimul ceresc, sau plecarea unui 
Crăciun în ziua de Florii cum spunea foarte frumos un alt părinte, a fost pentru noi, cei rămași să-l ducem dorul, 
o prefigurare a Învierii. Ne-am dus la o înmormântare, dar parcă ne-am întors de la o Înviere. Și de aceasta, vom 
pomeni Crăciunul atât în noaptea de Paști, dar și în zilele rămase până la plinirea vremii, în care nădăjduim spre 
comuniunea noastră deplină. 

DESPRE EXISTENŢA LUI DUMNEZEU! 


1 Unul în Fiinţă şi întreit în Persoană 


DARIUS GHERA ROTARIU 


Pi) 4 
E pd 


„Cine este Dumnezeu mare ca Dumnezeul nostru? Tu ești Dumnezeu, Care faci minuni!”? 


Existenţa lui Dumnezeu este o problemă comună şi prezentă în toate veacurile istoriei. Încă din perioada vechi- 
testamentară, poporul evreu a avut numeroase încercări în lungul lor drum de descoperire a adevăratului Dum- 
nezeu. Cu toate că„poporul ales”era ales tocmai datorită închinării la Adevăratul Dumnezeu, de-a lungul timpului 
ajunge de mai multe ori să fie un popor idolatru. Tocmai de aceea Dumnezeu se și descoperă lui Moise pentru a 
putea pune pe o cale dreaptă întreaga comunitate. Chiar și atunci când Fiul lui Dumnezeu se pogoară printre noi, 
făcându-Se om, El reuşeşte să adune doar 12 ucenici spre a-l urma cu credincioşie până la moartea lor martirică. 
Restul poporului se leapădă, îl neagă și îl răstingește. 

În centrul creştinismului se află crucea și Cel care a fost răstignit pe ea: Domnul şi Mântuitorul nostru lisus Hristos. 
Tot ce cunoaștem despre acest lisus Hristos cunoaștem strict din Sfânta Scriptură și Sfânta Tradiţie, cei doi piloni 
ai Ortodoxiei, pe care se sprijină întreaga noastră credinţă. Dacă e să ne rezumăm strict la Scriptură ca și sursă de 
înţelegere a lui Dumnezeu este destul de dificil, aceasta făcându-ne un portret pentru a-L primi cum se cuvine 
pe „Cel ce vine”. De asemenea, portretul evanghelic al lui lisus este cel de învățător, de făcător de minuni și de o 
persoană care a fost considerată o ameninţare politică3. Nu există mare lucru în învățătura Sa care să nu poată fi 


2 Ps. 76, 13. 
3 Vezi şi Brant Pitre, Fiul lui Dumnezeu? Pledoarie pentru Isus, Humanitas, Bucureşti, 2017. 

comparat cu învăţătura iudaică contemporană sau anterioară lui. Chiar și dubla poruncă- să-L iubeşti pe Dumnezeu 
şi pe aproapele tău- este prezentată în Evanghelia după Luca nu ca o învățătură a lui lisus, ci ca un rezumat al Legii 
oferit de un învăţător de lege iudeu ca răspuns la întrebarea Sa”. lisus nu este prezentat drept un mare învăţător 
cu un mesaj nou ci El vorbește cu o autoritate nouă iar ceea ce predică sunt Legea și Proorocii. lisus nu este un 
filosof cu vreo înţelegere nouă a universului, nici nu este prezentat drept un moralist care aduce un nou cod moral, 
deşi este adevărat că iubirea este cheia modului în care Își prezintă învăţătura, iar acest lucru este foarte limpede 
în Evanghelia ucenicului mult iubit, loan și în epistolele pauline. Sentimentul că lisus nu poate fi rezumat strict 
la învăţătura Sa, fie ea filosofică ori morală, este subliniat de faptul că EI Însuşi nu a scris nimic, asemănându-Se 
cu un alt personaj misterios din istoria greacă, Socrate. În două rânduri, totuși, lisus le-a transmis ucenicilor ceva 
pentru care să Îl pomenească. Când ucenicii l-au întrebat cum să se roage, El i-a învăţat Rugăciunea Domnească, 
„Tatăl nostru” iar noaptea înaintea Pătimirii Sale, le-a cerut ucenicilor să Îl pomenească, strângându-se împreună, 
frângând pâinea şi împărțind vinul, primindu-le ca pe trupul și sângele Săus. 

Aceste consideraţii sunt deosebit de semnificative atunci când se încearcă orice fel de edificare în privinţa modului 
în care Dumnezeu este conceput de către creștini. Dacă lisus s-ar fi prezentat pe Sine ca filosof, atunci era firesc să 
fi căutat la EI învățături despre natura lui Dumnezeu și relaţia Sa cu lumea. Dacă lisus s-ar fi prezentat ca moralist, 
atunci nu am fi surprinşi dacă înţelegerea Sa despre Dumnezeu s-ar preocupa de modul în care Acesta este izvor 
al valorilor morale. De asemenea, mergând înapoi în cursul istoriei până la Platon, putem vedea cum Dumnezeu a 
fost invocat drept primă cauză, ca explicație supremă pentru toate, sau ca pe Cel care garantează valorile noastre 
morale, fie prin emiterea de porunci divine pe care noi trebuie să le respectăm, sau ca Sine drept „Formă a Binelui”, 
sau ca pe Cel care, în calitate de Creator, înțelege natura umană în esenţa ei, ca din această înțelegere să poată fie 
derive un set de valori morale sau o lege naturală. 

Toate acestea pot fi, cu adevărat, foarte importante și, fără îndoială, o mare parte a gâditorilor s-au preocupat 
de înţelegerea modului în care Dumnezeu este sensul suprem al universului sau izvor suprem de valori morale. 
Dar modul în care lisus a vrut ca ucenicii să-și amintească de EI, sugerează un mod diferit de apropiere de Taina 
lui Dumnezeu. Rugăciunea Domnească ne învaţă în primul rând că Dumnezeu este Cel către Care ne rugăm. El 
nu este vreun principiu suprem sau o valoare absolută, ci Unul căruia îi adresăm rugăciunile noastre, Unul cu care 
putem intra într-o legătură. Noi Îl numim „Tată” şi îi suntem copii, fii şi fiice. 

Viaţa credinciosului nu are rod fără o practică și o participare activă în viaţa duhovnicească. Nu putem spune 
că trebuie să ne purtăm „ca la mănăstire” după cum mai auzim la diferiţi oameni „De ce să ţin toate posturile? Doar 
nu sunt în mănăstire...” Toată lumea care este membră a Bisericii luptătoare este angrenată în această continuă 
luptă cu patimile spre a se desăvârși. Cu tote că unii nu suntem în mănăstire, și lumea vine de la sine cu numeroase 
provocări şi încercări, drept urmare ceea ce vedem noi în mănăsitre este firescul cotidian care ar trebui reflectat de 
fiecare dintre noi. După cum spunea foarte frumos părintele lustin Miron, starețul mănăstirii Oașa, într-un interviu 
recent: „mireanul față de monah se căsătorește iar noi nu ne căsătorim. Monahii sunt grupaţi în obşte, iar mirenii 
în familii și parohi, iar diferența nu e mare...Cum e călugăria la mine, așa e şi căsătoria la tine." 

Numai asumarea acestei vieți ne face diferiți unii de ceilalți. Cum un creștin practicant se diferă de unul neprac- 
ticant, tot astfel și un ateu, necredincios, se diferă de cel credincios. Sfântul Apostol Pavel ne spune că nu putem 
dobândi Împărăţia Cerurilor fiind căldicei. Drept urmare, asumarea acestei vieţi este esenţială în mântuirea noastră. 
Ce ne facem totuși cu cei necredincioşi, care în momentul de faţă se înmulţesc din ce în ce mai mult? 

Cu toate că argumentul mai sus amintit, legat de activitatea și percepţia istoriei pentru Fiul lui Dumnezeu nu 
pote fi punctul de plecare spre credinţă pentru toată lumea, consider că practica și angrenarea fiecărui creștin 
în viaţa liturgică este esenţială în a converti pe cineva. Eugene Rose ajunge într-o catedrală rusească, iar acolo, 
cuprins de emoție și fascinat de Liturghia la care participă și de comunitatea ortodoxă din rândul rușilor, treptat 
se convertește, ajungând cel mai pare propovăduitor al secolului trecut de pe tărâmul Americii, binecunoscutul 
Serafim Rose.„Avvă, îmi este îndeajuns să te privesc”spune un ucenic care vizita mai mereu un bătrân al deșertului 
şi niciodată nu întreba nimic. Exemplul personal și viața mea în comunitate, prin mijlocirea Duhului Sfânt, poate 
schimba ceva în cel de lângă mine. De aceea este firesc şi ne comportăm creştineşte, iar această sintagmă atât de 
mult răspândită cuprinde nu numai o serie de regului și canoane pe care trebuie să le urmăm ci cuprinde firescul 
vieţii cotidiene în care îl punem pe Dumnezeu pe primul loc, iar toate celelalte vor veni de la sine. 

„Priviţi la păsările cerului, că nu seamănă, nici nu seceră, nici nu adună în jitniţe, și Tatăl vostru Cel ceresc le 
hrănește. Oare nu sunteţi voi cu mult mai presus decât ele?” 


4 Vezi Lc. 10, 27. 
5 Mai multe în acest sens vezi: Brant Pitre, Misterul Cinei de pe urmă, Humanitas, Bucureşti. 2016. 
6 Mt. 6, 26. 

DOAMNE, ALE TALE 
CUVINTE 


Doamne ale Tale cuvinte 

Nu le-am știut eu mai'nainte 
Cine oare le-a trimis 

Într-o noapte mie-n vis? 


De ce? De când eu le auzeam 
Şi înspre casa Tatălui mergeam 
Abia atunci le-nţelegeam 
Stând în loc şi cugetam 


Şi-ntr-o sâmbătă de dimineaţă 
M-am trezit cu un vis în braţe 


Doamne ce frumos că Te-am văzut 


Pe un câmp mare și-nflorit 
Şi spre mine Tu venind 


Cu mulţime-n urma Ta 

Cine oare, cine Te-a chemat? 
De-ai venit în preajma mea 
Să-mi alini Tu inima? 


să mă cerţi, ori să mă ierţi 
Sau pe mine să mă-ndrepţi 
De am greșit Tu ştii mai bine 
Ce și cum e omu-n lume 


Numai Tu eşti Domnul meu 
Și auzi-am tot mereu 

Ce cuvinte ne-ai trimis 
Le-am avut Doamne şi-n vis 


Pe-o pășune verde-nmiresmată 
Erai cu turma întruchipată 

Ca un blând și bun păstor 

Le purtai de grijă lor 

Și cu toţi îngăduitor 


Nime-n lume nu-i ca Tine 
De-ar vesti orice mai bine 
Ci doar Tu poţi fi Acela 

Şi trimiţi în toată vremea 
Dragoste și pace-n lume 
Și nu doar azi mâine 

Ci pe veci cu noi să fie. 

PETRU IOSIF TOMA 


TE AȘTEAPTĂ, 


DOAMNE, OMUL PE 


ALEE 


lisuse speranţa lumii acesteia debusolate, 

Vino azi și mâine şi întotdeauna acum ai mai venit 
Și chiar de-ar fi să vezi conştiinţe reci şi încrâncenate, 
Fie-ţi milă de omul ce simte neștiind să îţi arate. 


Cămara sufletului său năpăstuit de valurile vieţii, 
În care tainic ai vrut să locuiești mereu 

Lăsând în urmă mireasma dulce a frumuseţii, 
Impregnată de către Tine lubitorule Dumnezeu. 


Tu eşti speranţa celor ce amarul ades și-l îneacă, 
lar lacrimile lor se preling pe obrazurile grave 

Și cred în Tine așteptând continuu să treacă, 
Durerea deznădejdii ce le iese mereu în cale. 


Te așteaptă, Doamne, omul pe alee, 

Să vii în ceasul suferinţei cum ai mai venit 
Se uită lung în lături, cată după stele, 
Simţind cum zilele trec și viaţa i s-a acrit. 


Că nu eviața așa cum şi-o imaginează omul, 
Frumoasă, fericită și fără de sfârşit 

Ci e mai degrabă precum fructul ce atârnă de pomul, 
Peste care toamna neanunţată tocmai a venit. 


De aceea știind Mărite Doamne al veşniciei, 

Ce e lumea asta dar ce e și omul vânător de vise 
Care e de puţine ori o icoană vie a mărinimiei, 
Dă-i o şansă pocăinţei lui și vieţii mult promise. 


Preot CONSTANTIN MILIN 

VIS ÎN DIMINEAȚĂ 


M-am trezit surâzând din somn, în dimineaţă. 
Când a sunat ceasul am deschis ochii mari. 
Ştiam că mă priveşti, că eşti pe-aproape. 
Ştiam că îngerii Tăi păzitori au fost cu mine 

Și mi-au vegheat somnul în clipele visării. 

Îţi mulţumesc, Ţie, că nu m-ai dat uitării! 


Te-am rugat aseară să nu mă lași singură 

Şi ştiu că m-ai ajutat, o simt chiar acum, 

Că m-am trezit din somnul nopţii în liniște 

Și am o stare de bine, pe care nu poate nici o vrajă 
Să mi-o dea, nimeni, decât Tu; nu știu să mint; 

Nu era nimeni cu mine; a fost vis; eram în labirint. 


Un vis pe care l-am primit în dimineaţă, adevărat, 
Ca să știu, că ești din nou aici, mereu cu mine: 
Pentru asta şi pentru câte altele, „Îţi mulțumesc!” 


Și spun cuvinte înscrise în rugăciunea mea, deschis: 


Pentru că fără Tine nici somnul n-are vis... 


MARIA TCACIUC BRĂTEANU 


PACE ÎN 
ETERNITATE 


Orașul e zbucium, zbucium nebun - 
Oameni tot vin și pleacă și vin - 

În față și-n spate , drumul e plin - 
Cuvinte murdare străinii își spun. 


Forfotă mare , maşini și tramvaie - 
Claxoane , claxoane şi vorbă murdară - 
Traiul normal devine povară - 

Unii , aiurea ... se iau la bătaie. 


În parc biciclete și țipete multe - 
Prin magazine nervi pe la cozi - 

Te simţi sugrumat de funii şi corzi ... 
Cin-să te vadă ? Cin-să te-asculte ? 


Cauţi o stradă să fii liniştit - 

Până acasă vrei suflet senin - 

Unde să fugi ? Orașul e plin - 

Mergi spre niciunde cu pasul grăbit . 


Şi-ajungi ... fără voie ... la eternitate - 
Mergi pe alei - pace și tihnă - 

Stai pe o bancă și afli odihnă - 

Ai fi crezut ? Se poate ? Se poate... 


Multe morminte, toamnă senină ... 
Galben și roșu și mult ruginiu - 
Te simţi nefiresc de bine și viu... 
Capeți în suflet un dram de lumină. 


Drumul spre casă altfel îți pare - 

Promiţi , pentru tine , s-aduci lumânări - 
Gândul urmează dragi depărtări ... 

Vei duce lumină pe la fiecare . 


Promiţi și ţi-i pasul parcă mai drept - 
Mergi către casă ...o ai şi trăieşti ... 

Te judeci și simţi , simţi cine ești ... 

Un om printre oameni... dar mai înţelept. 


Dr. TEONA SCOPOS 

ÎNGERAȘII DIN 


ÎNALT 


Îngeraşii din înalt 

Or pornit la colindat 
Cerurile s-or deschis 
Şi pe pământ or ajuns 


Heruvimi cu dalbe pene 
Zboară lin peste troiene 
Unde neaua îi călcată 

Se opresc și bat la poartă 


Îmbrăcaţi toţi în lumină 
Îngeraşii se adună 

Pe la porţi cântând frumos 
Din harpe cu glas duios 


Unde-s ușile deschise 
Și mesele îs întinse 
Îngerii intră în casă 

Cu colinda lor frumoasă 


N-or venit cu flori de măr 
Ci cu stele de pe cer 
Să-mpartă lumina-n lume 
Pentru sufletele bune 


Şi-n frumoase primăveri 
Să-nflorească stele-n meri 
Ce or răspândi mireasmă 
Sfântă şi dumnezeiască 


Unde-s ușile-ncuiate 
Și ferestrele-astrucate 
Îngerii colindă-a jale 
Stelele le pier în palme 


Cei cu inima-npietrită 
Rămân fără de colindă 
Doar la anu-or mai veni 
Cu colinda îngerii 

Cu steluțe de lumină 
Pentru-o lume mai senină 

ELENA TIMARIU 


FAMILIA CREȘTINĂ 


Familia mea creştină 

Care-i de bucurie plină, 

Pe nimic nu o voi da 

Pentru că ea este viața mea. 


Sub soare cu neamul meu stăteam 
Şi din sfânta carte citeam 

Şi îmi imaginam 

Cum cu lisus Hristos vorbeam 


Şi lisus mă învăţa 

Să fiu bună cu lumea 

Şi dacă o să-mi fie greu 

Îmi şoptea să zâmbesc mereu! 


RAISA PANDURU 


LUMINĂ LINĂ 


Vei afla, călătorule, 
Multe-ntâmplări și glorii, 

Vei stăpâni şi vei fi subjugat, 

Te vor prinde în hore ielele, 
Aceste năluci ale 

Slăbiciunii umane, 

Te vei înfrupta din fagurii opriţi, 
Adierea îţi va ferici trupul, 

Dar niciodată sufletul. 

Abia mai târziu 

Se va apropia de tine 
Nestăvilita cascadă a providenţei, 
lertarea cea mare, 

Ca o lumină lină. 


PETRU JICHICI 

ACTUALITATEA BISERICEASCĂ 


Întrunirea ci ial săi la Patriarhie 


Ticsa 
“ iri 


_. „4 

În ziua de 19 iunie 2019, în Sala Sinodală din pesedinită Patriarhală, sub oesedntia Preafericitului Părinte Patriarh 
Daniel, a avut loc şedinţa de lucru a Sfântului Sinod al Bisericii Ortodoxe Române în cadrul căreia: 

Au fost aprobate Regulamentul Organismelor Centrale ale Bisericii Ortodoxe Române şi Regulamentul Administrării 
Bunurilor Bisericești, înaintate Sfântului Sinod de către Comisia pentru Statut și regulamente. 

A fost aprobat textul Acatistului Cuv. Teoctist (3 septembrie) și al Slujbei șiAcatistului Sfinţilor Mc. Montanus preotul 
şi soția sa, Maxima (26 martie). De asemenea, au fost aprobate și textele Slujbelor Sf. Mc. Dasie (20 noiembrie); Sf. 
Mc. Hermes (31 decembrie); Sf. Mc. Ermil și Stratonic (13 ianuarie); Sf. Sfinţit Mc. Efrem, episcopul Tomisului (7 mar- 
tie); Sf. Sfinţit Mc. Irineu, episcop de Sirmium (6 aprilie); Sf. Mc. Maxim, Cvintilian şi Dadas din Ozovia (28 aprilie); Sf. 
Mc. Nicandru și Marcian (8 iunie); Sf. Mc. Lup (23 august) și ale Sf Mc. Donat diaconul, Romul preotul, Silvan diaconul 
şi Venust (21 august). 

A fost aprobat textul Calendarului bisericesc pentru anul 2020. 

S-a luat act de stadiul actual al realizării Catalogului general al Sfintelor Moaşte din Biserica Ortodoxă Română fiind 
stabilite etapele de parcurs în viitorul apropiat. 

A fost hotărâtă organizarea Întâlnirii Internaţionale a Tineretului Ortodox, ediţia a VII-a, în toamna anului 2020, 
la Timişoara. 

S-a luat act cu apreciere de prezentarea sinteză cu privire la vizita Sanctităţii Sale Papa Francisc, la Palatul Patri- 
arhiei şi la Catedrala Naţională, în ziua de 31 mai 2019. 

Biroul de Presă al Patriarhiei Române 

La sărbătoarea  Pogorâ- 
rii Duhului Sfânt - Rusaliile, 
un număr impresionant de 
creștini ortodocși a venit la 
Catedrala mitropolitană „Sfinţii 
Trei lerarhi” din Timișoara, pen- 
tru a participa la Sfânta și Dum- 
nezeiasca Liturghie, oficiată de 
Înaltpreasfinţitul Părinte loan, 
Arhiepiscopul Timişoarei şi 
Mitropolitul Banatului, împre- 
ună cu un sobor de preoți și 
diaconi. 

În cadrul Sfintei Liturghii, 
Înaltpreasfinţia Sa a rostit un & 
cuvânt de învăţătură despre ff 
însemnătatea pnevmatologică, BB 
ecleziologică și soteriologică a 
acestui praznic împărătesc. 

Potrivit _tipicului Bisericii 
Ortodoxe, după Dumnezeiasca 
Slujbă, Înaltpreasfinţitul Părinte Mitropolit loan a săvârşit Slujba Vecerniei speciale a Rusaliilor, numită și,Vecernia 
plecării genunchilor”, în cadrul căreia a citit cele 7 rugăciuni către Tronul Preasfintei Treimi, specifice praznicului 
Cincizecimii. Rugăciunile, având un conţinut teologic bogat, invocă ajutorul Preasfintei Treimi, amintind, totodată, 
de cele șapte daruri ale Sfântului Duh, Cel S-a pogorât peste Sfinţii Apostoli la 50 de zile după Învierea lui Hristos. 

La ieșirea din sfântul locaș, credincioșii prezenţi au luat la casele lor, drept binecuvântare, ramuri verzi de tei, 
ca simbol atât al limbilor de foc, cât și al darurilor Sfântului Duh ce se revarsă permanent și în multe chipuri în 
Biserică, prin sfintele slujbe. 


Luni, 17 iunie, de praznicul Sfintei Treimi, Înaltpreasfinţitul Părinte Mitropolit loan al Banatului a slujit vecernia 
la parohia Icloda din protopopiatul Timișoara II și a săvârșit sfinţirea picturii acestui sfânt locaș. 


BL) a SS r _ AS 23] A i IV Soborul preoţilor slujitori, 

condus de Înaltpreasfinţia Sa 
afost alcătuit din preoții lonel 
Popescu - vicar eparhial, 
Mircea Szilagyi - protopopul 
| locului, Florian Maxim, paroh 
la Icloda, Eugen Babescu de 
| la parohia Timișoara - lose- 

fin, loan Mezinca de la paro- 
hia Timişoara - Zona Steaua 
şi Cristian Păiş de la parohia 
Sacoșu Turcesc. 

După slujba vecerniei s-a 
săvârșit slujba Aghiasmei 
Mici și s-a oficiat Rânduiala 
binecuvântării picturii. La 
momentul îndătinat pereţii 
pictaţi ai bisericii și icoanele 
de pe catapeteasma au fost 
stropiţi cu aghiasmă și unși 
cu Sfântul și Marele Mir. După 

momentul sfințirii s-au împărțit acte de cinstire credincioșilor care au contribuit la renovarea și picatarea sfântului 
locaş, precum și la sculptarea iconostasului şi la împodobirea lui cu icoane. 

La finalul slujbei Părintele Mitropolit a rostit cuvântul de învăţătură în care locașul sfinţit al bisericii a fost ase- 
muit cu creștinii care trec prin două din tainele de iniţiere în vieţuirea creștinească, Botezul și Mirungerea. După 
cum lăcașşele de cult sunt sfinţite și binecuvântate prin stropire cu apă sfinţită și ungere cu Sfântul Mir, și creştinii 
sunt botezați prin cufundare în apă sfinţită şi ungere cu Sfântul și Marele Mir. Prin urmare fiecare credincios este 
o biserică vie, un locaș sfinţit în care sălășluiește Hristos. 


Binecuvântarea picturii la biserica Martirilor din Timişoara 
23 SĂ a! | Da A E d Duminică 23 iunie, în Duminica Tutu- 
de NELU] ror Sfinţilor, la biserica parohiei Timişoara 
Sfântul Arhidiacon Ștefan, cunoscută și ca 
biserica Martirilor avut loc un eveniment 
| bisericesc deosebit. 

Înaltpreasfinţitul Părinte Mitropolit loan 
al Banatului a cercetat canonic această 
parohie şi a oficiat Sfânta Liturghie în bise- 
rică, împreună cu părintele vicar eparhial 
lonel Popescu, părintele protopop Mircea 
Szilagyi, părintele paroh Ion Florentin Jura 
şi alţi clerici invitaţi. 

După Sfânta Liturghie ierarhul a sfințit 
pictura bisericii realizată în tehnica fresco 
de către pictorul Cezar Ivana - pictură 
începută în anul 2012, apoi a înălțat o rugă- 
ciune pentru toţi cei care au contribuit la 
înfrumusețarea sfântului locaș și pentru toţi 
credincioşii parohiei. 

La momentul potrivit, Înaltpreasfinţitul 
Părinte Mitropolit loan a rostit un cuvânt 
de învățătură. 

Reamintim că la demisolul sfântului locaș 
se află o urnă adusă dela locul incinerării de 
lângă București al eroilor martiri timişoreni, 
la Revoluţia din decembrie 1989. Unul din- 
tre principalii ctitori ai sfântului locaș este 
părintele pensionar loan Brânzei, care de 
asemenea a fost prezent la evenimentul de 
duminică 23 iunie. 


Înălțarea Domnului şi Ziua Eroilor la Timișoara 

De praznicul Înălţării Domnului, la Catedrala mitropolitană din Timişoara, Sfânta Liturghie a fost oficiată de 
Înaltpreasfinţitul Părinte loan, Mitropolitul Banatului, împreună cu un sobor de preoţi și diaconi, în prezenţa miilor 
de credincioși timişoreni și a cadrelor militare din Detașamentul de onoare. După otpustul Dumnezeieștii Liturghii, 
Înaltpreasfinţia Sa a săvârşit Slujba Parastasului pentru toţi eroii şi martirii neamului căzuţi, de-a lungul vremii, pe 
câmpurile de luptă pentru libertatea și demnitatea poporului român și pentru apărarea credinţei strămoșești. La 
finalul slujbei, Chiriarhul Banatului a vorbit despre semnificaţia teologică a praznicului Înălţării Domnului, precum 
şi despre importanţa cinstirii eroilor neamului. 

În continuare, soborul slujitor, împreună cu toţi credincioşii prezenţi, s-au deplasat la Monumentul Crucificării 
din faţa Catedralei mitropolitane, unde a avut loc, în prezenţa oficialităților și a numeroșilor timişoreni, slujba de 
pomenire pentru eroii căzuţi la datorie pe pământ strămoșesc sau departe de ţară. La finalul slujbei au avut loc 
ceremonii militare și depuneri de coronae din partea Mitropoliei Banatului și a autorităţilor locale și judeţene. 
Ceremonia s-a încheiat cu defilarea Gărzii de Onoare. 

Tot în această zi, la Monumentul Eroilor Revoluţiei din Decembrie 1989 de la Cimitirul eroilor din Calea Lipovei, 
precum și la mai multe monumente închinate eroilor din oraș: Monumentul Eroilor sublocotenent (post mortem) 
loan Groșaru și sublocotenent (post mortem) loan Lucian Leușten, din incinta cazarmei Batalionului 32 Infanterie 
„Mircea”, Monumentul Eroilor români din primul și al II- lea Război Mondial, la Monumentele eroilor sovietici, sârbi, 
germani și francezi, au avut loc slujbe de pomenire, urmate de ceremonii militare și depuneri de coroane și jerbe 
de flori. 


Binecuvântare de dl la ză Timişoara losefin 
Credincioşii comunității E» <Ț Z : 
parohiale  Timişoara-losefin $s 
au avut bucuria de a-l avea în 
mijlocul lor, în Duminica a 7-a 
după Sfintele Paşti, pe Întâistă- 
tătorul Mitropoliei Banatului. 
Înaltpreasfinţitul Părinte loan 
a participat la Sfânta Liturghie, 
oficită de un sobor de preoți și 
diaconi, condus de părintele 
paroh lonel Popescu, la fina- 
lul căreia a rostit un cuvânt de 
învățătură despre înțelesurile 
duhovniceşti desprinse din 
evanghelia duminicală. Răs- 
punsurile liturgice au fost date 
de Corul „Doina Banatului” 
al Prohiei Timișoara-losefin, 
condus de prof. Florin Nico- 

lae Șincari. 

După sinaxa euharistică, Mitropolitul Banatului a oficiat slujba de sfințire a icoanelor împărătești aflate pe iconos- 
tasul bisericii şi a icoanei Dreptul Judecător din Altar, realizate în tehnica mozaicului. În continuare, Îaltpreasfinţia 
Sa, împreună cu soborul slujitor, a binecuvântat lucrările de restaurare și înfrumusețare, efectuate în ultimul timp 
la lăcaşul de cult. În semn de gratitudine, Mitropolitul Banatului a acordat acte de cinstire binefăcătorilor şi oste- 
nitorilor care au contribuit la renovarea bisericii. 

Inspirată de interiorul celebrei Sfânta Sofia din Constantinopol, biserica Parohiei Timișoara-losefin este una dintre 
bijuteriile arhitecturale și de artă eclesială din salba de biserici bănăţene, ce îmbină stilul tradițional mănăstiresc cu 
elemente de tehnică modernă, cu clopotniţă aparte, în profil de piramidă trunchiată, cu contraforturi și balcoane 
evazate. Slujba de sfintire a locului si de punere a pietrei de temelie a fost oficiata la data de 8 septembrie 1931 de 
episcopul Aradului, dr. Grigorie Comsa, asistat de arhim. Policarp Morusca, dr. Vasile Lazarescu, preotul paroh loan 
Imbroane, protopopi si preoti. În decursul vremii au fost efectuate și binecuvântate diverse lucrări de restaurare: 
21 decembrie 1958, 7 septembrie 1986, 11 septembrie 2011. 

Începând cu luna iunie a anului trecut, atât turnul clopotniţă, cât şi biserica cu hramul, Naşterea Maicii Domnului” 
au trecut prin complexe lucrări de renovare efectuate mai ales la acoperiş. În acest sens a fost desfăcută vechea 
învelitoare de tablă zincată, reparată structura de lemn și înlocuită întreaga astereală afectată de ciupercă. După 
acţiunea de acoperire a bisericii şi a turnului clopotniță cu tablă de cupru, a fost refăcut întregul sistem pluvial. Tot- 
odată, au fost executate lucrări de tencuială și de zugrăvire cu vopsea lavabilă, montându-se și un nou paratrăsnet 
pe turnul clopotniţă. Nu în ultimul rând s-a montat sistemul de iluminat artistic al lăcașului de cult. 

Premierea elevilor olimpici din judeţul Timiş 

Cu prilejul Zilei 
Învățătorului (5 iunie), 
Arhiepiscopia Timişoarei 
și Inspectoratul Școlar al 
Judeţului Timiş au organi- 
zat, în sala festivă a Cole- 


* giului Naţional de Artă 


UCEUL 


„lon Vidu” din Timişoara, 
un eveniment dedicat 
recunoștiinței, intitulat 
1 „Maratonul inteligenţei”, 
| în care elevii olimpici din 
| Judeţul Timiş au fost apre- 
ciaţi și premiaţi pentru 
osteneala lor intelectuală. 

De aproape 20 de ani, 
elevii merituoși din Judeţul 
Timiș, care au obţinut pre- 
mii şi menţiuni la nivel 
internaţional și naţional 
la olimpiadele școlare pe 
discipline, sunt apreciaţi şi răsplătiți. Anul acesta, 140 de elevi, care au obţinut, prin perseverenţă și multe ore 
de studiu, locurile |, II, III și menţiuni la olimpiadele naţionale și internaţionale din anul școlar 2018-2019 au fost 
elogiați și premiaţi de Preasfinţitul Părinte Paisie Lugojanul, Episcop-vicar al Arhiepiscopiei Timișoarei și prof. Aura 
Danielescu, inspector şcolar general. 

„Biserica desfăşoară activităţi nu doar în domeniul social, ci și pe plan educaţional, fiind prezentă în mijlocul 
Maratonului inteligenţei, arătând, prin aceasta, preţuire, respect și cinstire pentru cei care își desfășoară activitatea 
în acest domeniu educaţional. Prin acest Maraton al inteligenţei se urmărește nu doar recunoaşterea meritelor 
elevilor, ci și stabilirea unor punți de legătură între cei care mâine vor fi viitorul societăţii românești și, de ce nu, 
membrii Bisericii Ortodoxe Române” a menţionat Preasfinţitul Părinte Paisie Lugojanul. 

Cei 24 de elevi olimpici cu premiul | la nivel naţional au primit suma de 1120 lei, cei cu premiul al II-lea (23 elevi): 
910 lei, cei cu premiul al III-lea (26 elevi): 690 lei, iar cei cu menţiune (63 elevi): 480 lei. Cei 4 elevi care au obţinut 
premii la nivel internaţional au fost recompensaţi fiecare cu suma de 1375 lei. De asemenea, nu au fost uitaţi nici 
profesorii elevilor, care cu abnegaţie și măiestrie, i-au coordonat pe treptele superioare ale cunoașterii. Aceștia au 

primit sume cuprinse între 300 și 600 de lei. Pe scena laureaţilor au urcat și elevi cu rezultate deosebite la Olim- 
piada Naţională de Religie (eleva Anastasia Stănilă de la Colegiul Naţional Bănăţean - locul |; Ana Mingasson de 
la Școala Gimnazială Nr. 19 - Menţiune; Andreea Vultur de la Liceul „Grigorie Moisil” - Menţiune) și la Olimpiada 
Naţională de Limbi Clasice: Greaca veche (elevul seminarist Răzvan Homeag de la Colegiul Naţional,Carmen Sylva” 
- locul III). Valoarea premiilor s-au ridicat la suma de 156.000 lei, bani proveniţi de la Consiliul Judeţean Timiș și 
Arhiepiscopia Timişoarei. 

Premiile decernate în cadrul „Maratonului inteligenţei” au avut drept scop de a recunoaște și aprecia rezul- 
tatele deosebite ale elevilor și profesorilor timișeni în diferite domenii de învăţământ; de a stimula creativitatea 
și pregătirea personală în domenii de maximă importanţă pentru viitorul societăţii românești; de a populariza 
rezultatele deosebite, precum și de a contribui direct sau indirect la dezvoltarea învăţământului timișean. După 
nume cunoscute ale scenei românești ca Dan Puric, Oana Pelea, Marius Manole, Tudor Gheorghe, Florin Piersic, 
Horaţiu Mălăele și Nicuale Urs, festivitatea de premiere, organizată în cinstea olimpicilor timișeni, a cuprins și un 
spectacol de muzică corală, susținut de Corul mixt al Colegiului Naţional de Artă „Ion Vidu”, precum și momente 
musical-artistice, realizate de „olimpici pentru olimpici”. 


În Duminica a VI-a după Sfintele Paşti, Înaltpreasfinţitul Părinte loan, Arhiepiscopul Timi-șoarei şi Mitropolitul 
Banatului a oficiat Sfânta Liturghie în Parohia Luncani din cadrul Protopopiatului Făget. Chiriarhul a fost întâmpinat 
de pr. protopop Bujor Păcurar, de pr. Romel Neamţu, parohul bisericii cu hramul „Adormirea Maicii Domnului”, de 
alți preoţi invitaţi din parohiile învecinate, precum și de credincioșii parohiei, care au venit în număr mare la sfânta 
biserică pentru a se ruga împreună cu Chiriarhul lor. Cuvântul de învățătură a fost rostit de către Părintele Mitropo- 
lit, care a explicat pericopa evanghelică duminicală, ce prezintă vindecarea orbului din naștere, de către Domnul 
lisus, pasaj ce se regăsește în Evanghelia de la loan, cap 9, 1-38; Înaltpreasfinţitul loan a evidenţiat bunătatea și 
dragostea Mântuitorului Hristos față de oamenii aflaţi în neputinţă și a actualizat acest mesaj pentru oamenii de 
azi, care chiar daca văd lumina zilei, aceștia sunt orbi, de cele mai multe ori întru cele duhovnicești, pentru că nu 
sunt în lumina lui Hristos. 

În cadrul slujbei Părintele Mitropolit loan a sfinţit în treapta de diacon pe teologul Claudiu Bihoi, care urmează 
a fi hirotonit preot pe seama Parohiei Jupani din Protopopiatul Făget. Răspunsurile liturgice au fost date de grupul 
coral al Parohiei Timişoara — Cetate condus de teologul Adrian Zaharia. 

La finalul Sfintei | ama 
Liturghii,  Chiriarhul | 
alături de soborul dia- 
conilor şi preoţilor slu- 
jitori a sfinţit troiţa din 
curtea bisericii parohi- 
ale şi capela mortuară 
aflată în proximita- 
tea bisericii. Pentru 
râvna casei Domnu- 
lui şi pentru sporirea 
patrimoniului  paro- 
hial, părintele paroh 
Romel Neamţu a fost 
răsplătit cu distincţia 
de iconom stavrofor. 
Acesta a mulțumit lui 
Dumnezeu și Chiri- 
arhului pentru darul 
primit, asigurându-l 
pe Părintele Mitropo- 
lit de dragostea sa și 
a întregii comunităţi 
parohiale din Luncani. 

Hram la mănăstirea Morisena 

Pe data de 24 iunie, de 
praznicul Naşterii Sfântului 
Proroc loan Botezătorul, 
Mănăstirea Morisena din 
comuna Cenad, și-a săr- 
, bătorit ocrotitorul. 

În mijlocul obştii mona- 
hale şiacredincioșilorveniți 
din localităţile învecinate, 
a poposit Înaltpreasfinţitul 
Părinte loan, Arhiepiscopul 
Timișoarei și Mitropolitul 
Banatului. 

Sfânta Liturghie a fost 
oficiată de către Chiriar- 
hul eparhiei, alături un 
sobor de preoți slujitori, 

x a 3 + Ii de arhim. Simeon Stana, 

x / AI exarhul mănăstirilor din 

//AW eparhie, de pr. protopop 

Marius Podereu, din cadrul Protopopiatului Sânnicolau Mare și de alţi preoți invitaţi din cadrul Mitropoliei Bana- 
tului. Răspunsurile liturgice au fost date de corul Parohiei Comloșul Mare. 

Cuvântul de învăţătură a fost rostit de către Înaltpreasfinţitul Părinte loan, care a evidenţiat rolul Sfântului Pro- 
roc loan Botezătorul în propovăduirea Mântuitorului lisus Hristos, el fiind ultimul profet al Vechiului Testament și 
concomitent, primul profet al Noului Testament. 

La final toți credincioșii prezenţi la hram au primit din partea obștii monahale pachete cu alimente. 


Târnosire de biserică la filia Botineşti 

În Duminica a II-a după Rusalii (a Sfinţilor Români), Înaltpreasfinţitul Părinte loan, Arhiepiscopul Timişoarei şi 
Mitropolitul Banatului a poposit în mijlocul comunităţii Botinești, filie ce aparţine de parohia Surducu Mic, din 
Protopopiatul Făget. Cu acest prilej Chiriarhul a târnosit biserica cu hramul „Pogorârea Duhului Sfânt” și a sfinţit 
pictura bisericii. 

În primele ore ale dimineţii, soborul de preoţi şi diaconi condus de protopopul Bujor Păcurar din Făget, a întâm- 
pinat pe Părintele Mitropolit loan, apoi a fost târnosită biserica şi sfinţită pictura bisericii. La eveniment au participat 
autorităţi ale adminstraţiei 0 TRI | 
locale și judeţene, credincioși 
din zona Făgetului, dar și 
numeroși credincioşi din 
comunitatea de aici. 

Sfânta Liturghie a fost 
oficiată de Înaltpreasfinţitul 
Părinte loan, alături de sobo- 
rul preoților slujitori, iar răs- 
punsurile liturgice au fost 
date de tineriteologi, iubitori 
de muzică bisericească din 
Parohia Timișoara-Cetate. 

În cadrul Sfintei Liturghii 
preotul Georgel Jilavu, paro- | 
hul bisericii a primit din par- 
tea Chiriarhului distincția de 


armei 

iconom pentru meritele deosebite în restaurarea și pictarea bisericii din Botinești, precum și înfrumusețarea ei cu 
mobilier nou și obiecte de cult. 

În cuvântul de învăţătură Înaltpreasfinţitul Părinte loan a tâlcuit pericopa evanghelică de la Matei cap, 4, 18-23, 
unde se vorbeşte despre chemarea primilor apostolilor; de asemenea au fost amintiţi și sfinţii români, pe care 
pământul românesc i-a odrăstlit. 

La final părintele paroh Georgel Jilavu a mulțumit Chiriarhului pentru dragostea arătată pentru comunitatea 
de aici și pentru darurile primite, asigurându-l pe Părintele Mitropolit, că și pe viitor, împreună cu credincioşii din 
parohie şi filie vor aduce laudă lui Dumnezeu, pe altarul ținutului Făgetului. 


Binecuvântare de biserică la Biled 

Luni, 18 iunie, de sărbătoarea Sfintei Treimi, 
a fost binecuvântată și stropită cu apă sfinţită, 
noua biserică ortodoxă română cu hramul 
„Sfintei Treimi” din parohia Biled, protopopiatul 
Sânnicolau Mare, de către Înaltpreasfinţia Sa, 
loan, Mitropolitul Banatului. Piatra de temelie 
a noii biserici a fost pusă în ziua de 21 iunie 
2015 de către IPS loan, și iată că după câţiva ani 
de muncă, s-a oficiat prima Sfântă Liturghie în 
această biserică. 

Până în prezent slujbele religioase au fost ofi- 
ciate într-o capelă amenajată dintr-o casă. 

La acest eveniment au participat, pe lângă 
principalii ctitori ai bisericii, familia Sebastian, 
Ramona și Valeriu Cean, originari din Biled, sta- 
biliţi în USA, primarul localităţii, dl. Cristian-Feli- 
cian David, constructorul bisericii, dirigintele de 
şantier, precum şi sute de credincioși. 

Părintele Mitropolit a primit, din partea Consi- 
liului Local, titlul de Cetăţean de Onoare al loca- 
lităţii Biled, iar preotul Marius Ruscu a primit din 
partea Înaltpreasfinţitului Părinte Mitropolit loan 
distincţia de iconom, pentru implicarea în ridi- 
carea noii biserici parohiale. 

Duminică 30 iunie, în 
Duminica Sfinţilor Români, 
la biserica parohiei Timișoara 
Zona Pârvan, numită și bise- 
rica Studenţilor, cu binecu- 
vântarea Înaltpreasfinţitului 
Părinte Mitropolit loan al 
Banatului, la invitaţia părin- 
telui paroh Marius loana, au 
slujit mai mulţi părinţi profe- 
sori de la Facultatea de Teo- 
logie din Timişoara. Cuvân- 
tul de învăţătură a fost rostit 
de părintele paroh Marius 
loana, care de asemenea la 
final a prezentat credincioși- 
lor pe fiecare părinte profe- 
sor și domn profesor în parte. 
Părintele conf. dr. Constantin 
Jinga, coordonatorul cate- 

[! > drei de Teologie a mulţumit 
la final pentru invitaţie și și-a exprimat bucuria slujirii împreună la această biserică. Aceste slujiri vor continua din 
toamnă la bisericile unde slujesc părinţi profesori de la Facultatea de Teologie din Timișoara. 


În întâmpinarea zilei de 15 iunie atunci când 
se comemorează înveșnicirea Poetului nepereche, 
în comuna Voiteg prin colaborarea a trei instituții: 
Școala Gimnazială Voiteg, Asociaţia pentru Cultură și ** 
Tradiție „ASCOULT” și Parohia Ortodoxă Voiteg a fost 
organizat un atelier de pictură la care au participat 
20 de copii din localitate. 

Activitatea a fost găzduită de biserica cu hramul 
„Sfântul Gheorghe” din parohia Voiteg prin grija P. 
C. Părinte Dragan Giorgiev, parohul locului, a doam- 
nei Carmen Marcela Cazan, președintele Asociaţiei 
pentru Cultură și Tradiţie care a sprijinit financiar 
derularea acestei activităţi și a doamnei prof. Camelia 
Fogaș, directorul Școlii din localitate care a îndrumat 
elevii spre realizarea acestui atelier. : 

Atelierul de pictură a fost condus de către Mihai 
Teodor Olteanu, pictorul Revoluţiei Române de la 
Timişoara. Într-o confesiune Maestrul Olteanu afirma 
că „Biserica are şi astăzi acelaşi rol, de a cultiva actul 
cultural, actul artistic. Biserica nu e în afara actului 
cultural, nu este în afara întâmplărilor artistice, ci ar 
trebui să fie în chiar miezul acestor lucrări” (Întâlnirea 
cu Îngerul, Mihai Teodor Olteanu în dialog cu Vasile 
Bogdan, Editura Politehnica, Timișoara, 2018, p. 42). P 

Pornind de la acest crez, pictorul Mihai Teodor 
Olteanu în tinda bisericii ortodoxe din Voiteg, i-a 
iniţiat pe tinerii iubitori de frumos în studiul culori- 
lor, a contrastelor și gamelor cromatice. 

Prof. Camelia Fogaș a apreciat această activitate pentru formarea pedagogică ulterioară a elevilor: „Dezvoltarea 
spiritului de observatie, dezvoltarea abilităţilor psiho-motrice, crearea de repere culturale si a unei baze artistice, 
capacitatea de redare si interpretare a elementelor din natură, îmbunătăţirea capacității de exprimare plastică au 
fost câteva din mulțimea de lucruri învăţate în cadrul celor trei ore de pictură”. 


Miercuri, 13 iunie, 
a avut loc la școala din 
Becicherecu Mic festi- 
vitatea de încheiere a 
anului școlar 2018-2019, 
cu intonarea imnului 
de stat Deşteaptă-te 
române, după care pre- 
otul paroh loan Jurji, în 
prezenţa autorităţilor 
locale, a d-lui primar 
Rusu Raimond Ovidiu, 
a doamnei directoare 
Cian Delia de la Școala 
Dimitrie Țichindeal din ; 
Beciherecu Mic, a părin- a 
ţilor și elevilor, a rostit 
rugăciunea de încheiere 
a anului școlar. Imediat 
după aceea elevii meri- 
tuoși din fiecare clasă au 
fost premiaţi, fiind amin- 
tiţi și elevii ce au participat la concursurile de religie. Aceștia au primit deodată cu premiile și o carte de rugăciune 
oferită prin grija Consiliului Parohial și a parohiei Becicherecu Mic, spre a le fi de folos în viaţă și în progresul lor 
duhovnicesc. La final, într-o atmosferă frumoasă, elevii clasei a VIII -a au predat cheia pentru noua generaţie, cu 
lacrimi în ochi pășind de acum înainte spre o nouă etapă a vieţii lor, cu credinţă în Dumnezeu, pentru ca drumul 
lor să fie mai uşor și plin de lumină. Preot, părinţi și copii s-au rugat ca Bunul Dumnezeu să-i binecuvânteze pe 
toţi cu multă sănătate, spor și intelepciunea de a alege ceea ce e bun pentru viaţa și sufletul lor (A consemnat Pr. 
IOAN JURIJI). 


pas alta, [i La praznicul Pogorârii Sfân- 
. E per D:A j tului Duh un grup de credincioși 
sărcinenţi a participat la Sfânta 
Liturghie la biserica cu hramul 
' „Pogorârea Sfântului Duh” din 
parohia Bocșa Montană. La reîn- 
„ toarcerea spre casă oaspeţii au 

făcut un popas la biserica „Nașterii 
“ Maicii Domnului”din parohia Birda. 
Cu acest prilej, oaspeţii au dăruit 
“ bibliotecii parohiale ultimul număr 
din revista parohială „Sărcia” pre- 
cum şi monografia Sărcia-Sutiesca. 
! Album monografic II, Editura ICRV, 
Zrenianin, 2018, 165 p.. Alcătuită de 
Valeri Moșescu, lancu Murărescu, 
volumul propune 13 capitole în 

care sunt prezentate biserica, școala, familia, obiceiuri și tradiţii. Textul este flancat de fotografii care ilustrează, în 
chip fericit, abordarea problematicii propuse. 

Din partea parohiei Birda au fost dăruite pelerinilor câteva semne religioase și culturale compuse din revista 
de cultură și religie rurală „Arhanghelul”, calendare creștin-ortodox de buzunar, cărți monografice închinate unor 
localităţi, cât și presei rurale din Banat. 


Ziua Eroilor în parohia Clopodia 


În data de 6 iunie, în 
parohia Clopodia, Proto- 
popiatul Deta, am susținut 
cu copiii de la școală, ajutat 
şi de doamna învăţătoare 
Florica Babeu, un program 
inchinat eroilor neamului 
nostru românesc. Astfel, 
după terminarea Sfintei 
Liturghii, am săvârșit în 
faţa bisericii, la locul unde, 
în urmă cu patru ani, am 
sfinţit o placă comemora- 
tivă, pe care sunt trecuți 
eroii satului nostru, din 
cele două războaie mon- 
diale, slujba de pomenire 
* atuturor ostașilor și eroilor 
români, din toate locurile 
ş 33 și din toate timpurile, iar, 
îndată după aceasta, a început programul pregătit cu copii, începând de la clasa 0 până la clasa a - VIII-a. Momen- 
tul, care a avut două secţiuni, una de recitare de poezii patriotice , iar alta de cântece, de asemenea patriotice, a 
fost unul emoţionant, deopotrivă pentru copiii participanţi, cât şi pentru credincioşii prezenți, nu puţini fiind cei 
care au lăcrimat. Profunzimea și emoția trăită, i-a făcut pe copii să își dorească ca și în anii următori să pregătim 
astfel de programe. Veșnica pomenire tuturor ostașilor și eroilor români, care au luptat pentru, neatârnarea ţării 
noastre. (A consemnat Pr. MARIUS CRĂCIUNESCU) 


Pomenirea eroilor în parohia Mașloc 
Joi, 6 iunie la praznicul Înălţării Domnului la iniţiativa P. C. Părinte dr. lliia Pavlovici-Pătruţ a fost oficiată Sfânta 
Liturghie. După otpustul Sf. Liturghii a fost săvârşită slujba parastasului pentru eroi. Cu acest duh au fost pomeniţi 


_. 


eroii neamului românesc din PS 
toate timpurile şi locurile. 
La acest moment come- 
morativ au participat elevii 
claselor I-IV de la Școala Gim- 
nazială din Mașloc împreună 
cu dascălii fiecărei clase. Cu 


Pătruţ copii au realizat pentru 
această zi desene tematice 
închinate Înălţării Domnului 
și cinstirii eroilor. 

Cele două momente de 
rugăciune și de mulțumire au $ 
avut loc în biserica parohială 
din Mașloc. 

Taina Sfântului Maslu în parohia Berecuţa 

La iniţiativa P.C. Părinte 
Zoran Milovanov, parohul 
bisericii cu hramul „Învie- 
rea Domnului” din localita- 
tea Berecuța, a fost oficiată 
Taina Sfântului Maslu de 
obşte în biserica parohială, 
în cea de-a Il-a Duminică 
după Rusalii. 

Cu acest prilej au slujit: 
P. On. Părinte loan Prisă- 
cean, protopopul Detei, 
P. C. Părinţi: Adam Rugaci 
(pensionar), Valentin | 
Bugariu (parohia Birda), * 
Dan Dologa (parohia ucrai- 
neană Remetea Mică), Mili- 
voi Gornic (parohia sârbă & 
Sânmartinu Sârbesc), 
Milovan Miacovici (parohia 
sârbă Becicherecul Mic), 
Călin Negrea (parohia Gătaia) şi Tiberiu Dan Gherasim (parohia Foieiidia). 

Cuvântul de învăţătură a fost susținut de către Preaonoratul Părinte Protopop care a vorbit despre importanța 
Sfinţilor români pentru credința ortodoxă românească. Sfinţii românii ridicaţi dintre cei mai evlavioși dintre 
credincioși sunt cei care veghează și oferă credincioșilor de astăzi sprijin în rugăciunile înălțate către Dumnezeu. 


Activitate cu elevii la Maşloc 
La iniţiativa 
P, C. Părinte lliia 
Pavlovici Pătruţ, 
parohul biseri- 
cii ortodoxe din 
Mașloc au fost 
organizate, cu 
sprijinul Școlii 
Gimnaziale din 
 Maşloc, mai 
multe activităţi 
în parohia amin- 
tită. În Ajunul 
praznicului Naș- 
terea Sf. Proroc 
loan  Botezăto- 
rul (Sânzienele), 
„ 30 de elevi de la 
" Școala din Maș- 
E 1 loc însoţiţi de 
profesori și educatori cu flori de sânziene în mâini au fost prezenţi în  ipisărica parohiali parțicipând la sfinţirea 
sânzienelor. Copiii au participat la diferite concursuri și jocuri educative, în finalul activităţii a fost proiectat filmul 
documentar „http://www.videoguide.ro/muzeul-national-al-taranului-roman-bucuresti.htm!”. Au participat alături 
de elevi următoarele cadre didactice: Spineanu Alina Sorina (director), Zamfor Melania (profesor de religie), Pavlovici 
Pătruţ Maria, Dologa lulia, Drăgoi Eleonora, Popescu Ramona, Szigeti Aurora (prof. înv. primar) și Martin Mariana 
(educator). Ziua Universală a iei este sărbătorită la 24 iunie, odată cu sărbătoarea de Sânzâiene. Piesa principală 

a costumului popular românesc este cămașa, termenul de ie fiind atribuit doar cămășii femeiești. Cămașa este 
croită în formă de cruce, dintr-o singură bucată de pânză și cu o deschizătură în partea de sus. Inițial, cămășile erau 
confecţionate din pânză de in sau cânepă, iar mai târziu din mătase și bumbac. 

Ziua Tricolorului este simbol suprem al unităţii şi identității românești. Drapelul Naţional este sărbătorit în 
fiecare an la 26 iunie. Data a fost aleasă în amintirea zilei când, în timpul Revoluţiei de la 1848, tricolorul roșu- 
galben-albastru a fost adoptat ca simbol al naţiunii române. Aici părintele paroh împreună cu P. C. Părinte Dan 
Dologa de la parohia Remetea Mică au oficiat slujba Tedeumului și au susținut două cateheze tematice: „Istoria 
drapelului naţional” şi “Care este semnificaţia culorilor drapelului”. Albastrul semnifică seninul cerului, al cugetului 
și gândirii neamului românesc, credinţa și puterea cu care suntem legaţi de pământul patriei.Galbenul exprimă 
grandoarea ţării, prestigiul și virtutea. Roşul semnifică sângele înaintaşilor noștri vărsat pe pământul românesc 
de-a lungul veacurilor. El îndeamnă ca dragostea faţă de neam și de ţară să fie la fel de aprinsă ca focul roșului 
din steag. Istoria drapelului national, Cele trei culori ale tricolorului s-au regăsit pe steaguri sau stindarde încă din 
vremea lui Ștefan cel Mare și Mihai Viteazul. Un astfel de steag, care avea și un însemn grafic care îi reprezenta 
pe arhanghelii Mihail și Gavril, a aparţinut lui Tudor Vladimirescu, conducătorul Revoluţiei de la 1821. Steagul 
a fost ascuns în timpul revoluţiei pentru a nu fi capturat, iar după ce revolta a fost înăbușită, căpitanii lui Tudor 
Vladimirescu au hotărât arderea lui, și totuși, după 60 de ani drapelul a fost găsit, recondiționat și depus. Istoria 
Drapelului Naţional începe însă în 1834, când Alexandru Ghica Vodă, domnitorul Ţării Românești, a obţinut de la 
otomani învoirea „de a pune steag românesc corăbiilor negustorești și oștirii“. Steagul pentru corăbii avea două 
culori: galben și roșu, iar cel al armatei trei: roșu, galben și albastru și un vultur la mijloc 

La 27 iunie, este marcată ziua mondială a pescuitului. Cu acest prilej copiii au participat la pescuit sportiv la 
balta Fântâna Turcului, între Remetea Mică şi Maşloc. 

La 28 iunie, seara, s-a oficiat vecernia cu litie şi acatistul Sf. Ap. Petru și Pavel, iar dimineaţa, în 29 iunie la Sf. 
Liturgie s-au împărtășit mai mulţi copii și credinciosi cu Trupul și Sângele Domnului. S-a oficiat tăierea colacului, 
iar seara s-a oficiat Sf. Vecernie cu Tedeum de mulţumire la care au participat șapte preoţi din parohiile învecinate. 
Cu aceasta s-au încheiat festivitățile de hram și rugă din parohia Mașloc. 


Școală de vară în parohia Gătaia 

La 1 iulie a debutat Școala de vară în parohia Gătaia. Proiectul educaţional ajuns la cel de al doilea an se desfășoară 
în colaborare cu parohiile Birda și Voiteg. 

La orele dimineţii cei 32 de copii proveniţi de la cele trei parohii însoţiţi de P. C. Părinţi Călin Negrea, Valentin 
Bugariu și Dragan Giorgiev și profesorii Nicoleta Brădenu și Bianca Bădiţă, preoteasa Adriana Negrea s-au întâlnit 
în biserica cu hramul „Învierea Domnului” din oraşul Gătaia pentru derularea unor activităţi educative, ludice şi 
sportive. 

Ziua a debutat cu un moment de rugăciune din Canonul de Rugăciune al copiilor. 

Tot în biserică s-a desfășurat primul atelier al zilei care a vizat verificarea cunoștiinţelor biblice intitulat „Doamne 
învaţă-ne să ne rugăm!” În 
cadrul acestuia copiii au format 
* grupe tematice care s-au păstrat 
pe întreaga zi. Tot în categoria 
cunoștiințelor teoretice stă și 
completarea unor rebusuri cu 
conţinut biblic. 

În curtea bisericii s-a 
desfășurat cel de al doilea atelier 
care a verificat cunoştiinţele 
practice prin realizarea unor 
cruci din lemn și împodobi- 
rea și decorarea unor borcane 
folosindu-se materiale textile 
şi diverse seminţe. La finalul 
activităţilor au fost derulate 
meciuri de șah şi tenis de picior. 

După prânz, în biserică s-au 
formulat concluziile acestei zile: 

acumularea de noi cunoștințe și deprinderi, verificarea acestora, legarea unor noi prietenii precum și petrecerea 
unei zile fără reţelele de socializare și munca în echipă. 

La final, toți participanţii au mers pe arena echipei de fotbal Progresul din localitate unde au jucat un meci de 
fotbal. 

„Eu cred că această zi a fost una reușită în primul rând datorită activităților desfășurate în echipă, pentru a ne 
aduce pe toţi în comuniune și astfel dându-ne posibilitatea de a ne împrieteni unii cu alţii. Mai cred și că a fost 
foarte bună ideea domnului părinte de a ne ruga unii pentru alţii, pentru ca doar prin munca si rugăciune putem 
realiza ceea ce ne propunem” (Markus Weisz) 


Scoala de vară la parohia Birda 
sm a , Marţi, 2 iulie 
în ziua prăznuirii 
Sfântului Voievod 
Ștefan cel Mare a 
fost organizată o 
zi închinată aces- 
tei cinstiri. La orele 
dimineţii a fost 
oficiat Acatistul 
Binecredinciosu- 
lui Voievod Ștefan 
“ şi Sfânt de către 
_> un sobor compus 
» din participanţi 
la Școala de vară, 
preoți și copii. 
Rugăciunea a fost 
urmată de o cate- 
heză susţinută de 
PC. Părinte Valen- 
tin Bugariu, paro- 
hul bisericii din Birda cu tema: „Binecredinciosul Voievod Ștefan cel Mare în religie, istorie și literatură”. Lecţia de 
religie a fost realizată cu ajutorul videoproiectorului oferind privitorilor informaţii și imagini din timpul domniei 
lui Ștefan cel Mare. Au fost abordate mai multe subiecte care fac referire la cultul domnitorului reflectat în istorie 
şi literatură (cronicari, Alecsandri, Bolintineanu, Delavrancea, lorga, Sadoveanu, Mihail Gașpar). 

O temă practică a reprezentat-o „Forme de cinstire ale Sfântului” cu exemple de cinstire personală și comuni- 
tară. Tot pentru a ilustra cateheza a fost organizată o expoziţie de carte istorică și literară şi icoane reprezentându-l 
pe Ştefan cel Mare și Sfânt. Ca o formă de cinstire adusă Sfântului Voievod a fost organizat un Atelier de desen și 
pictură cu tema: „Chipul Sfântului Ștefan văzut de mine”. 

În partea a doua a activităţii au fost organizate momente de destindere prin sport: tenis de masă şi fotbal. 

La finalul întâlnirii prin amabilititatea domnului Ing. Florin Stoian s-a făcut un popas la Fabrica de Hârtie „Group 
Nitmar” din Birda unde participanţii au văzut procesul tehnologic de fabricare (rolare, tăiere, etichetare, ambalare). 

S-au bucurat de toate aceste activităţi cei 31 de copii din Gătaia, Boiteg și Birda, însoţiţi de părinţii Călin Negrea 
şi Dragan Giorgiev, profesorii Nicoleta Brădeanu și Bianca Bădiţă, preoteasa Veronica Bugariu și alţi însoțitori. 

Şi această activitate a fost realizată prin sprijinul domnului Marius Stoian, primarul Comunei Birda și al doamnei 
prof. Sorina Oniţa, directorul Școlii Gimnaziale din Birda. 


Ziua Internaţională a iei sărbătorită la Birda 

Luni, 24 iunie a fost sărbătorită Ziua Internaţională a iei, în parohia Birda, în ziua cinstirii Naşterii Sfântului Pro- 
oroc loan Botezătorul. În Ajunul sărbătorii a fost oficiată Slujba Privegherii (Vecernia unită cu Litia și Utrenia), iar 
a doua zi Sfânta Liturghie. Cu acest prilej a slujit în biserica din Birda, P. C. Părinte Dragan Giorgiev, de la parohia 
Voiteg însoţit de credincioși și credincioase. 

La momentul potrivit mai mulți credincioşi s-au împărtășit cu Trupul şi Sângele Domnului. 

Cuvântul de învăţătură a fost pregătit și susținut de părintele Dragan Giorgiev, care i-a îmbiat pe cei credincioși 
să urmeze modelul credinței și jertfirii părinţilor Sfântului Prooroc loan. 

După otpustul Sfintei Liturghii a fost pregătit un program religios-patriotic, compus din pricesne și cântece 
patriotice interpretate de copiii: Ana Negrea, Denisa Scrofan, Anamaria Cristina Giorgiev, Alexandru Orăşanu şi 
Gabriel Falcă. 

În prezentarea acestui moment sărbătoresc, P. C. Părinte Valentin Bugariu a împărtășit celor prezenţi din 
semnificaţia trinitară a acestei zile: Naşterea Sf. Prooroc loan Botezătorul, Aducerea moaștelor Sfântului loan cel 
Nou în Moldova și așezate la Suceava și pomenirea Sfântului Niceta de Remesiana, propovăduitorul Evangheliei 
pe ambele maluri ale Dunării, la sfârşitul veacului al IV-lea. 

Totodată vorbitorul a amintit de substratul sărbătoresc al zilei, când după calendarul ţăranului român sunt 
prăznuite Sânzâienele. 

la românească dincolo de veșmânt prin bogăţia de țesături și cromatică reprezintă o haină a bucuriei purtată 
de români începând cu sfinţii reprezentaţi astfel: Sfânta Muceniţă Filofteia de la Argeș, Sfântul Mucenic loan Vala- 
hul, Sfântul Mucenic Oprea Miclăuș și Sfinţii Martiri și mărturisitori năsăudeni: Atanasie, Vasile, Grigorie și Vasile. 

Tot pentru a marca acest eveniment special din istoria satului românesc a fost organizată o expoziţie de costume 
populare și ii din colecția de costume ale copiilor Denisa Scrofan, Ana Negrea și Alexandru Orășanu. Credinciosul 
Florin Cohuţ a adus un chintuș. 

La final au fost împărţite celor prezenţi sânzâiene. 


Hramul bisericii parohiei Timișoara Viile Fabric 

Sâmbătă, 29 iunie, de praznicul Sf. AP. Petru şi Pavel, parohia Timișoara -Viile Fabric și-a prăznuit hramul și toto- 
dată a aniversat 85 de ani de la înfiinţarea ei. Cu acest prilej protopopul locului, preotul Mircea Szilagyi a participat 
alături de preoţii acestei parohii la slujirea frățească a Sfintei Liturghii și la împărtăşirea bucuriei comuniunii frățești. 

Soborul preoţilor împreună-slujitori a fost alcătuit din protopop, preotul Marius Sfercoci — paroh și inspector 
eparhial și preoții Sorin Lungoci, Petru Drăghicescu, Mihai Petrovici - slujitori ai acestei parohii, precum și preotul 
Florin Băran - paroh la Şag. 

La Sfânta Liturghie, săvârșită la altarul de vară din curtea bisericii, au participat foarte mulţi credincioşi dintre care 
mulți s-au și împărtășit cu Sfintele Taine. Cuvântul de învăţătură a fost rostit de protopop care, a prezentat viaţa şi 
activitatea Sf. Ap. Petru și Pavel. Totodată vorbitorul a prezentat porunca lui Hristos, adresată tuturor credincioșilor, 
„Fiţi sfinţi, pentru că Eu sunt Sfânt” (1 Petru 1, 16), ceea ce presupune efortul fiecărui creștin de a lupta pentru 
curăţire și desăvârşire. Mai mult, prin căutarea şi atingerea sfinţeniei, noi căutăm firescul și normalitatea pentru 
care Dumnezeu ne-a creat. 

După Sfânta Liturghie preoţii parohiei au decernat premii și diplome de participare copiilor care au luat parte la 
pa Z7007 . = tabăra de creaţie Icoana mea, 

E E: ediţia a V-a, din acest an de 
la parohie (ediţia a cincea), 
% în cadrul căreia cei mici au 
7 fost iniţiaţi în tainele icono- 
V grafiei şi au realizat câteva 
“ icoane pe sticlă care au fost 
=: expuse în curtea bisericii. 
După acest moment, preotul 
paroh Marius Sfercoci a pre- 
zentat succinct activitatea 
preoțească de 40 de ani a pre- 
2 otuluislujitor Mihai Petrovici, 
care a împlinit 65 de ani de 
viaţă, ieșind la pensie, și i-a 
dăruit o icoană ca semn de 
i apreciere pentru activitatea 
sfinţiei sale. Protopopul Mir- 

cea Szilagyi a dat citire Actului de cinstire oferit părintelui Petrovici de către Înaltpreasfinţitul Părinte Mitropolit 
loan al Banatului. 

Parohia Viile Fabric din Timişoara a luat fiinţă în anul 1934, dar viața bisericească a parohiei a început cu adevărat 
odată cu numirea primului ei preot paroh, Ştefan Șora și târnosirea primei biserici în anul 1939 de către Episcopul 
Andrei Magearu din Arad. Biserica a fost parţial demolată și a fost zidită una mai încăpătoare în vremea păstoririi 
preotului Mihai Pop, între anii 1986-1997. În prezent parohia Timişoara - Viile Fabric desfășoară o intensă activitate 
liturgică și pastorală, însă sunt avute în vedere și activităţile caritativ-sociale și cele educative-catehetice. 


În ziua de 14 iunie a trecut la cele veşnice credinciosul Constantin Popaluca din parohia Timişoara Ciarda Roșie, 
în vârstă de 98 de ani. 

Credinciosul Constantin Popaluca a fost ctitorul bisericii noi 
din parohia menţionată, donând averea strânsă toată viaţa pen- 
tru ridicarea acestei monumentale biserici în cartierul Ciarda 
Roșie. De Sfintele Paşti din acest an a avut bucuria, în pofida 

neputinței, de a participa la prima slujbă de Înviere care s-a ofi- 
ciat în interiorul sfântului locaș. 

Slujba înmormântării s-a săvârşit sâmbătă 15 iunie, în biserica 
nouă care este încă în lucru. 
= Au slujit părintele protopop de la protopopiatul Timișoara, 

Mircea Szilagyi, părintele Marius Florescu de la Centrul eparhial, 
părintele Adrian Carebia, parohul locului, părintele pensionar 
loan Carebia de la Buziaş şi părintele Gheorghe Rusneac de la 
protopopiatul ortodox ucrainean. 

Cuvântul de învățătură a fost rostit de părintele protopop. A 
urmat necrologul rostit de părintele paroh. 

În prezenţa familiei şi a multor credincioși prezenţi, trupul 
neînsufleţit a fost așezat spre odihnă veșnică în mormântul pre- 
gătit din timpul vieţii, aflat lângă sfânta biserică. 

Bunul Dumnezeu să îl odihnească cu toţi drepţii! Veșnică să 
îi fie pomenirea din neam în neam! 

AGENDA ÎNALTPREASFINŢITULUI PĂRINTE 
MITROPOLIT IOAN AL BANATULUI PE LUNA MAI 


2 mai 

- A primit la reședința mitropolitană un grup de tineri ortodocși din localitatea Turku, Finlanda, dimpreună cu 
însoțitorul lor, preotul paroh loan Dura; 

- A primit în bisericuţa din incinta Centrului Eparhial un grup de pelerini din Germania, dimpreună cu episcopul 
romano-catolic al Diocezei de Timișoara, losif Csaba Pal. 


3 mai 

- Cu ocazia praznicului Izvorul Tămăduirii a slujit Sfânta Liturghie, la mănăstirea "Izvorul Miron”, Românești; 

- În după-masa zilei, a săvârşit slujba de sfințire a Apei celei mici, în parohia Lugoj Cotu Mic, din protopopiatul 
Lugoj. 


5 mai 

- A slujit Sfânta Liturghie în catedrala episcopală din Caransebeș, alături de ÎPS Teodosie, Arhiepiscopul Tomi- 
sului, PS Ignatie, Episcopul Hușilor, PS Lucian, Episcopul Caransebeșului, PS lustin, Episcopul Maramureșului și 
Sătmarului, PS Nicodim, Episcopul Severinului și Strehaiei, PS Antonie, Episcop de Bălţi, PS Veniamin, Episcopul 
Basarabiei de Sud, PS Andrei, Episcopul Covasnei și Harghitei, PS Galation, Episcopul Alexandriei și Teleormanu- 
lui, PS Visarion, Episcopul Tulcii, PS Gurie, Episcopul Devei și Hunedoarei, PS Siluan, Episcopul Ortodox Român al 
Ungariei și locţiitor al Episcopiei Daciei Felix, PS Paisie Lugojanul, Episcop vicar al Arhiepiscopiei Timișoarei și PS 
Emilian Crișanul, Episcop-vicar al Arhiepiscopiei Aradului. 


6 mai 

- A susținut comunicarea cu tema "Cultura din pridvorul neamului”în cadrul Simpozionului Internaţional, Comu- 
niune și comunităţi: jertfă, slujire, spiritualitate”, eveniment organizat de Episcopia Caransebeşului în cadrul Zilelor 
credinței și culturii, manifestare ce s-a desfăşurat în Sala de festivități Mitropolit Nicolae Corneanu a Centrului 
eparhial. 

7 mai 

- A prezidat prima conferinţă preoțească, a preoților din protopopiatul | și II, Timișoara având ca tematică Anul 
omagial al satului românesc, eveniment desfășurat la Muzeul Satului Bănățean, din Timişoara. 

8 mai 

- A primit pe preotul paroh Gheorghe Ștefan, de la parohia Bucovăţ, din protopopiatul Timișoara II, dimpreună 
cu domnii epitropi: Crişan Gheorghe și Dănăilă Aurel, precum și cântărețul bisericesc Petru Roșu; 

- A primit pe preotul profesor Constantin Train, de la clasa cu profil seminarial-teologic, din cadrul Colegiului 
Naţional Pedagogic "Carmen Sylva”, din Timişoara; 

- A primit pe absolvenţii Facultăţii de Grad Universitar din Sibiu, promoţia 1975. 


9 mai 
- A participat la conferinţa preoțească a preoților din protopopiatul Sânnicolau Mare, desfășurată în biserica 
parohiei Comloșu Mare, în contextul Anului omagial al satului românesc. 


10 mai 

- A primit pe doamna Viorica Dăncilă, prim-ministru al României, însoţită de domnul Eugen Teodorovici — 
Ministrul Finanţelor Publice, domnul Petre Daea - Ministrul Agriculturii, domnul Daniel Breaz - Ministrul Culturii, 
dimpreună cu domnul Călin Dobra - Președintele Consiliului Judeţean Timiș. 


12 mai 
- A săvârşit Sfânta Liturghie în filia Fărăşești, a parohie Pietroasa, din protopopiatul Făget, unde a binecuvântat 
şi nou pictură a lăcașului, hirotesindu-l întru iconom pe preotul paroh Călin Beniamin Lazăr. 


13 mai 

- A primit pe preotul paroh Zoran Milanovanov, de la parohia Berecuţa, din protopopiatul Deta, dimpreună 
cu domnul lulian Purice, epitropul bisericii, respectiv domnii: Mircea Cercegă și loan Borodi, consilieri parohiali; 

- A primit pe preotul paroh Viorel Blidariu, de la parohia Chevereșu Mare, din protopopiatul Timișoara II; 

- A primit pe preotul paroh Marinel Pitău, de la parohia Șuștra, din protopopiatul Lugoj, dimpreună cu domnul 
ing. Daniel Lazăr din Timișoara; 

- A primit pe preotul paroh Florin Maxim, de la parohia Icloda, din protopopiatul Timișoara |; 

- A primit pe preotul paroh Teodor Cocan, de la parohia Sânandrei Colonie, din protopopiatul Timișoaral. 


14 mai 

- A primit pe stavrofora Filoteia Nistor, stareţa mănăstirii Luncanii de Sus, din protopopiatul Făget; 

- A primit pe domnul Petru Mirciov, preşedintele Asociaţiei Foștilor Deportaţi în Bărăgan, dimpreună cu doamna 
Cornelia Fiat, vicepreședintă în cadrul aceleiaşi Asociaţii; 

- A primit pe preotul pensionar Petru Toma, de la parohia Săcălaz, dimpreună cu preotul lonel Maftei, slujitor 
la aceeași parohie; 

- A primit pe părintele loan Bude, protopopul Oficiului protopopesc Timișoara |; 

- A primit pe doamna Daniela Popescu, medic ginecolog în cadrul Spitalului Orășenesc Jimbolia; 

- A primit pe părintele Radu Meșter, de la parohia Alioș, din cadrul protopopiatului Timișoara II; 

- A primit pe preotul Bujor Păcurar, protopopul Oficiului protopopesc Făget; 

- A primit pe preotul paroh Ciprian Ștefoni, de la parohia Izvin, din protopopiatul Timișoara. 


15 mai 

- A primit pe preotul paroh Timotei Sbera, de la parohia Ronaţ, din protopopiatul Timișoara |, dimpreună cu 
preotul coslujitor Marius Mircia; 

- A primit pe preotul Mircea Szilagyi, protopopul Oficiului protopopesc Timișoara II, dimpreună cu domnișoara 
Cătălina Popa, funcţionar - resurse umane în cadrul Cancelariei protopopești; 

- A primit pe preotul paroh Marcel Vlaicu, de la parohia Timişoara Cetate 700, din protopopiatul Timișoara |; 

- A primit pe preotul Florin Moldovan, din judeţul Mureș; 

- A primit pe domnul George Simion, din Timișoara; 

- A primit pe preotul paroh Adrian Crașovan, de la parohia Dumbrăviţa Banat II, din protopopiatul Timișoara II; 

- A primit pe preotul paroh Iosif Hânda, de la parohia Timișoara Calea Aradului, din protopopiatul Timișoara |. 


Învierea 47 


16 mai 

- A primit pe domnul doctor Traian Orban, preşedintele Asociaţiei Memorialului Revoluţiei — Timişoara; 

- A primit pe preotul paroh Marius Ruscu, de la parohia Biled, din protopopiatul Sânnicolau Mare; 

- A primit pe preotul paroh lancu Ciprian Goguţ, de la parohia lecea Mare, din protopopiatul Sânnicolau Mare; 
- A primit pe domnul Daniel Lemeni, lector universitar la Facultatea de Teologie Ortodoxă din Timișoara; 

- A primit pe preotul Daniel Alic, coslujitor la parohia Timișoara Sf Ilie Fabric, din protopopiatul Timişoara II; 

- A primit pe preotul Rafail Povârnaru, lector universitar la Facultatea de Teologie Ortodoxă din Timișoara; 

- A primit pe preotul paroh Florin Avram, de la parohia Visag, din protopopiatul Lugoj. 


20 mai 
- A participat la cursul festiv, al absolvenţilor Facultăţii de Teologie din cadrul Univerităţii de Vest din Timișoara, 


promoţia 2019, desfășurat în sala de festivități a Centrului Eparhial; 


- A primit pe domnul Viorel Mărcuţ, primarul localităţii Utvin, dimpreună cu preotul paroh din localitate, Ovidiu 


Cucec; 


- A primit pe preotul paroh Nicolae Dale, de la parohia Beregsău Mic, din protopopiatul Timișoara |; 
- A primit pe preotul conf. univ. dr Constantin Jinga, decanul catedrei de Teologie din cadrul Universităţii de 


Vest din Timișoara; 


- A primit pe domnul ing. loan Bohăncanu, primarul localităţii Beba Veche, dimpreună cu preotul paroh din 


localitate, Florin Matyaş. 


22 mai 

- A primit pe preotul lonuţ Furdean, coslujitor la parohia Lugoj - Învierea Domnului, protopopiatul Lugoj; 

- A primit pe doamna Sabina Bijan, din Timişoara; 

- A primit pe domnul Tiberiu Stepan, din Lugoj; 

- A primit pe preotul dr. Daniel Alic, coslujitor la parohia Timişoara Sf. Ilie Fabric, din protopopiatul Timișoara Il. 


23 mai 
- A participat la Mănăstirea Timişeni - Șag, la lucrările Simpozionul Naţional de Teologie cu tema: „Isihasm și 


spiritualitate filocalică în Tradiţia teologică românească”. 


24 mai 
- A primit pe domnul Vlad Garbonii, directorul Casei de Cultură a Studenţilor din Timișoara; 
- A primit pe doamna prof. Claudia Muntean, directorul Școlii Gimnaziale nr. 19, din Timișoara. 


27 mai 
- A primit pe domnul prof. dr. loan David, directorul Institutului de Studii Banatice“Titu Maiorescu”al Academiei 


Române, Filiala Timișoara; 


- A primit pe domnul Călin Costinaș, directorul Profi Rom Food Timișoara. 


28 mai 

- A primit pe preotul militar Radu Bogdan, de la Brigada Cercetare, Supraveghere 18 Infanterie - Banat; 

- A primit pe preotul lonel Maftei, coslujitor la parohia Săcălaz, din protopopiatul Timișoara |; 

- A primit pe preotul loan Drăgănescu, coslujitor la parohia Timișoara Fratelia, din protopopiatul Timișoara |; 
- A primit pe preotul paroh Traian Birăescu, de la parohia Lugoj VI - Dealul Viilor, din protopopiatul Lugoj. 


30 mai 
- A primit pe doamna Brândușa Armanca, din Timișoara. 


31 mai 
- A participat la Patriarhie şi la Catedrala Naţională din Bucureşti, alături de Preafericitul Părinte Patriarh Daniel 


și de membrii Sinodului Permanent al Bisericii noastre, la întâlnirea prilejuită de vizita Papei Francisc. 


A consemnat preot MARIUS SFERCOCI 


Învierea 


